BCBLk Severo Ochoa lortu du, Estatuko zientzia-sari nagusia\nTestuaren iturria: BCBL\nBasque Center on Cognition, Brain and Language (BCBL) zentroak Severo Ochoa egiaztagiria lortu du, Zientzia eta Berrikuntza Ministerioak Estatuko ikerketa-zentroei ematen dien aintzatespen garrantzitsuena, garatzen duen jarduera zientifikoaren bikaintasuna nabarmentzeko helburuarekin. Sari horri esker, lau milioi euro jasoko ditu datozen lau urteetan.\nUztailaren 16an emanda, datorren urteko urtarrilaren 1ean sartuko da indarrean 2025eko abenduaren 31ra arte.\nSevero Ochoa Bikaintasun Zentroaren sariaren helburua da ikerketako zentro eta unitate publikoak finantzatzea eta egiaztatzea, baldin eta nazioartean eragin eta lidergo zientifikoa frogatzen badute eta beren gizarte- eta enpresa-ingurunearekin aktiboki elkarlanean aritzen badira. Erakunde onuradunak beren emaitza zientifikoen eta programa estrategikoen arabera hautatzen dira.\nEgoitza Donostian duen entitateak Estatuko Ikerketa Agentziak urtero ematen duen saria jasotzen duen bigarren aldia da, erakunde hori Espainiako Gobernuko Zientzia eta Berrikuntza Ministerioaren mendekoa da. 2016-2019 urteetan zehar jaso zuen lehen aldiz ziurtagiria.\n"Oso pozik gaude errekonozimendu hau gure historian bigarren aldiz lortu dugulako. Ospe eta eragin handiko ikertzaileek osatutako nazioarteko batzorde zientifiko batek ebaluazio zorrotza egin ostean lortu du BCBLk ziurtagiri hori. Beraz, lorpen garrantzitsua da, gure ikertzaile taldearen zorroztasuna, kalitatea eta talentua berresten dituena eta orain arte hasitako bikaintasun zientifikoaren bidean aurrera egitera animatzen gaituena ", esan du Manuel Carreiras BCBLko zuzendari zientifikoak.\nEbaluazioaz arduratzen den aditu-batzordeak hainbat alderdi nabarmendu ditu, hala nola BCBLk sortu zenetik hizkuntzari eta burmuinari zuzendutako ikerketaren arloan hartu duen garrantzia, erakundearen gaztetasuna gorabehera, bai eta zentroaren ekoizpen zientifikoaren kalitatea ere, izan ere, munduko aldizkari zientifiko nagusietan argitaratzen baitira zentroan egindako azterlanen % 82. Mugarri hori ebaluatzaileek "txundigarria eta nazioarteko zentro batentzat oso egokia" dela iritzi dute.\nEra berean, adituek BCBLren trebakuntza programak bereizi dituzte, izan ere, etengabeko hobekuntza gertatu dela uste dute, eta horrek gaur egun " hizkuntzalaritza, neuro eta psikolinguistika eta psikologia arloetako nazioarteko programak bezain lehiakorra" bilakatu duela.\nGainera, "Zentroak estandar altuak" eskaintzen dizkie ikertzaileei, "punta-puntako tresna eta aplikazio zientifikoekin", eta "mundu osoko zientzialari onenak erakartzeko" ahalegina egin dute\nBasque Center on Cognition, Brain and Language nazioarteko ikerketa zentro bat da, kognizioa, garuna eta hizkuntza aztertzeko, Ikerbasquek, Innobasquek, EHUk eta Gipuzkoako Foru Aldundiak elkarlanean sortua\nIkerketa-jardueraren helburu espezifikoa hizkuntzaren jabekuntzan, ulermenean eta produkzioan inplikatutako mekanismo neurokognitiboak ezagutzea da, elebitasuna eta eleaniztasuna bereziki azpimarratuz.\nHori lortzeko, erakundeak zazpi ikerketa-ildo desberdin lantzen ditu: hizkuntzaren garapena bizitzan zehar, pertzepzioa, produkzioa eta hizkuntza-nahasmenduak, irakurketa eta dislexia, eleaniztasuna, neurodegenerazioa, kalte zerebrala eta errehabilitazioa, hizkuntza eta beste sistema kognitibo batzuk eta, azkenik, neurozientzia kognitiboko metodo aurreratuak.\nBasque Center on Cognition, Brain and Language nazioarteko ikerketa zentroa da, eta Donostian du egoitza, kognizioa, garuna eta hizkuntza aztertzeko. Eusko Jaurlaritzak bultzatzen du, Euskadin zientzia eta ikerketa sustatzeko helburuarekin. Gainera, Ikerbasque, Innobasque, Gipuzkoako Foru Aldundia eta Universidad del País Vasco/Euskal Herriko Unibertsitatea (UPV/EHU) ditu bazkide.


Ion Kirru Iparragirre: "Espero baino hobeto ikusi dugu, baina betiere bere larritasunaren barruan" - Goiena.eus\nIon Kirru Iparragirre: "Espero baino hobeto ikusi dugu, baina betiere bere larritasunaren barruan"\nJosu Bilbao 2018-01-19 18:17\nIbon Iparragirreren anaiaren hitzak dira, bi egun iraun dituen lekualdatzearen ostean. Ondarroako presoa eguaztenean atera zuten Alcala Mecoko espetxetik , eta gaur heldu da Arrasatera, 11:30ean gutxi gorabehera. Senideak Aretxabaletan zituen zain, atzotik.\nIbon Iparragirreren senideek "auto normal batean lekualdatu" dutela salatu dute, eta ez "gaixotasuna dela eta behar duen anbulantzia" batean. Izan ere, Iparragirrek hiesa du, eta lekualdatzearekin kezkatuta azaldu zen atzo Angelita Burgoa, presoaren ama, Goienako kameraren aurrean.\nGaur nola ikusi duen galdetuta zera erantzun du Ion Kirru Iparragirrek, Ibonen anaiak. "Espero baino hobeto ikusi dugu, baina betiere bere larritasunaren barruan. Egoera oso delikatuan dago, eta lekualdatzea gogorra izan da berarentzat. Kontuan izanda, zelda hotz batean egin duela lo, eta auto batean ekarri dutela anbulantzian ekarri beharrean, espero baino hobeto ikusi dugu".\nIbon Iparragirrek zortzi urte daramatza preso, 2010eko urtarrilean Ertzaintzak atxilotu zuenetik. Ondarroako presoak hirugarren gradua eskatu zuen baina epaileak bigarrenean mantendu du.\nJosu Bilbao 2018 urt 18 Debagoiena\nIbon Iparragirre Ondarroako presoa bihar iritsiko da Arrasateko Aita Menni ospitaleko psikiatria legala unitate berezira, Madrilgo Alcala Mecoko es...\nItziar Larrañaga 2017 abe 22 Arrasate\nDe Castro epaileak ez du onartu hiesa duen presoa aske uzteko eskaera, Etxeratek jakinarazi duenez. Helegitea partzialki onartu du epaile...


Atala: Erresuma kristauak\nMusulmanak Penintsulan sartu ondoren, biztanle gehienek (muladi edo mozarabiarrek) lehengo tokietan bizitzen jarraitu zuten, baina batzuk, antzinako noblezia bisigodoa buru zela, iparraldeko eskualde menditsuetara joan ziren, musulmanen aginte-eremutik alde egiteko.\nEskualde haietako bat egungo Kantabrian eta Asturiasen zegoen. Erraz babesteko eta erasoak ongi antolatzeko moduko esparrua zen.\nDon Pelayo Jaunaren estatua\nDenboraren poderioz, Pelaio izeneko noble bisigodoak musulmanen kontrako lehen garaipenak lortu zituen, bere agindupeko kristau taldea zuzenduz.\nVIII. mendearen bigarren erdirako, Asturiasko erresuma sortuta omen zegoen jadanik. Bertako lehen erregea beste noble bisigodo bat izan zen: Alfontso I.a, hain zuzen. Alfontso I.aren erregealdian (739-757) zehar, espedizio ugari —eta oso arrakastatsuak— antolatu ziren. Biztanle musulmanak hegoalderantz abiatu zirenez, Duero harana despopulatuta geratu zen.\nAlfontso II.aren (791-842), erregealdian, Oviedo Asturiasko erresumaren hiriburu bihurtu zen. Nahiz eta tropa musulmanek hiriburua behin eta berriz arpilatu eta suntsitu, kristauen nagusitasuna Galiziaraino, ustez Santiago Apostoluaren gorpua aurkitu zuten guneraino, iritsi zen.\nIX. mendean zehar, Al Andalus ahulduta eta barne-krisian murgilduta zegoela, Asturiasko erresumak Kantauriar Mendikatearen eta Duero ibaiaren arteko eremua hartu zuen mende. Lurralde hori zorrotzago zaintzeko, Leon Erresumako hiriburu izendatzea erabaki zuen. Era berean, birpopulatze-prozesuari ekin zitzaion. Antzinako zenbait erromatar hiri (Oporto, Astorga etab.) berreraiki eta hiri berriak (Burgos, Toro, Zamora...) eraiki zituzten. Abantaila ugari zituztenez, hiriak berehala populatu ziren, eta, besteak beste, musulmanen eraginpeko eremuetatik ihes egindako mozarabiarrak iritsi ziren.\nAlfontso III.a (848-910) hil ondoren, Asturiasko erresuma hiru semeen artean banatu zen. Leon, Araba eta Gaztela Gartziaren esku geratu ziren. Horrela, Leongo erresuma sortu zen, Penintsularen iparraldean nagusi izaten jarraitu zuena.\nAlmanzorren kanpaina militarrak\nGerora, hainbat erregek Duero harana azkarrago birpopulatzeko neurriak hartu zituzten, hiri berriak oinarrizkoak baitziren Erresumaren hegoaldeko muga babesteko. Hala ere, Abd ar Rahman III.aren (891-961) kalifaldian, Al Andalusek krisia gainditu eta inoizko garairik oparoenari eman zion hasiera. Eraso musulmanen (bereziki, Almanzor buru izan zutenen) ondorioz, birpopulatze-prozesua moteldu egin zen. Azkenik, Leongo erregeek amore eman, musulmanen nagusitasun politiko eta militarra aitortu eta musulmanek ezarritako derrigorrezko zergak ordaintzeari ekin zioten.\nMusulmanen eraso gehienen helburuak mugak izaten ziren. Hobeto babesteko, lurraldean konderri txikiak eratu eta gaztelu ugari eraiki zituzten. Horietako bat Gaztelako konderria zen, Dueroko goi-haranean kokatua. Bertako biztanle gehienak baskoiak eta kantabriarrak ziren.\nX. mendearen bukaeran, Fernando Gonzalezen kondetza-garaian, Gaztela izugarri garatu zen. Gortetik urrun zegoenez, nahiko autonomia handia zuten gobernu-kontuetan. Gerora, Nafarroako erresumari lotuta geratu zen.\nAntso III.a Nagusia 1035ean hil zen, eta konderria bere seme Fernando I.aren esku geratu zen. Errege izendatu zuten. Bi mende geroago, Fernando III.a Santuaren erregealdian, Gaztela eta Leongo erresumek bat egin zuten.\nZure koadernoan erantzuteko:\nBilatu hiztegian eta azaldu konderri terminoaren esanahia.\nArdatz kronologikoa osa ezazu\nGaztela izena Menako haraneko birpopulatzeari buruzko dokumentu batean ageri da lehen aldiz. Non dago haran hori?


Elkarretaratzera deitu du Pasaiako LGTB+ Mugimenduak : Oarsoaldeko Hitza\nElkarretaratzera deitu du Pasaiako LGTB+ Mugimenduak\nOstadar koloreko zebrabideak zuritu izanak haserrea piztu du kolektiboko kideen artean. Ezinegona ageriko egingo dute larunbatean, 12:30ean, San Pedron.\nSan Pedroko zebrabidean elkartuko dira larunbat eguerdian. Artxiboko irudia.\nPasaiako Udalak berriki udalerriko hiru zebrabide koloredunak zuritu izanak hautsak harrotu ditu Pasaiako LGTB+ Mugimendua osatzen duten kideen eta haiei elkartasuna adierazi nahi izan dietenen artean. Haiek “eraso larritzat” hartu dutena arbuiatzeko larunbatean elkarretaratzea egingo dute, 12:30ean, San Pedroko zebrabidearen ondoan.\nHiru barrutietako kolektiboko eragileek bat egin dute deiarekin. Udal gobernuaren barkamena positiboki baloratu duten arren, arduradunak kolektiboarekin zuzenean harremanetan jarri beharrean argibideak hedabideen bitartez jaso izanagatik penatu dira. “Guri kolektibo bezala inork ez digu ezertxo ere esan”, adierazi du San Pedroko ordezkari batek.\nSoluzioa bakarra eta garbia da beraientzat: ostadar zebrabideei kolorea bueltatzea. Pasabide horiek, “txikikeria iruditu litekeen arren”, garrantzi handiko sinboloa direla aitortu dute, urteak baitaramatzate horiek margotu eta, txikitasun horretan, kaleetan euren aldarriak bistako egiten. “Gure espazio txikia dira”.\nErlazionatutako edukiaUdal gobernuak barkamena eskatu dio LGTBIQ+ kolektiboariLGTBIQ+ koloreko zebrabideak ezabatu ditu Pasaiako Udalak


El 100% de los titulados de LEINN de Mondragon Unibertsitatea está trabajando. Mondragon Unibertsitatearen LEINNeko tituludunen %100 lanean ari dae LEINN de Mondragon Unibertsitatea está trabajando. - Berriak - Mondragon Unibertsitatea\nMondragon Unibertsitatearen LEINNeko tituludunen %100 lanean ari dae LEINN de Mondragon Unibertsitatea está trabajando.\nLEINN: langabeziarik gabeko gradua. Ez da publizitate-erakargarri bat. Mondragon Unibertsitatearen Lidergo Ekintzailea eta Berrikuntza (LEINN) graduaren aurkezpen-gutuna da. Antzeko ezaugarriak dituen gradu bakarra da Espainian, eta lehen ikasle-promozioak bere ikasketak amaitu zituenetik urtebetera aurkeztu ditu emaitzak. LEINNeko tituludunen % 100 lanean ari da graduarekin zerikusia duten jardueretan, hau da, ekintzailetzari eta berrikuntzari lotutako gaietan. Zehazki, tituludun bat ere ez dago enplegu bila, % 68 ekiten ari da, % 26 dagoeneko sortutako enpresetan ari da ekiten eta % 6 beste titulazio batzuk ikasten ari dira edo hasiko dira, hala nola master-programak.\nMondragon Unibertsitateak 2009an sortu zuen titulua Bidasoako campusean. Gaur egun Oñatin, Irunen, Bilbon, Madrilen eta Amsterdamen ematen du gradua, eta datorren ikasturtean Valentzian eta Bartzelonan ere emango du.\n20 enpresa berri\nLEINNen, lehen egunetik lotzen dira ikasketak eta ekintza erreala. Hortaz, ikasleek konpainia bat sortu behar dute, horren bidez ikasketak bideratzeko. Metodo hori Finlandian aplikatu da 25 urtez baino gehiagoz, eta arrakasta handia izan du. Han, karrera amaitu eta 3 urte geroago ekintzaileen % 30ek baino gehiagok lan egiten du bere enpresan.\nGradua abian jarri zenetik bost urte igaro direnean, balantzea honako hau da: 20 konpainia eratu dira Euskadin ( eta beste lau Euskaditik kanpo, Madril eta Amsterdam-rko laborategietan) eta ikasleek 11.000 enpresa bisitatu dituzte haiekin negozioak egiteko helburuz, bai hornitzaile gisa bai bezero gisa. Parte-hartzaile bakoitzak bere proiektua aurrera eramateko interesgarri iritzitako 4.500 liburutako teoria aplikatu eta ikaskideekin partekatu du. Horrez gain, 820.000 inguru eurotako etekinak izan dituzte (uneotan indarrean dauden elkarteen 4 urteei dagozkienak) Aurrekoaren ondorioz, fakturazioa 1.200.000koa izan da azken lau urteotan.\nEmaitza horiek ikasleek berek lortutakoak dira, kide diren konpainietan lan eginda, eta beraien beharretarako erabili dituzte, normalean Finlandiara, San Frantziskora, Txinara eta Indiara ikasketa-bidaiak egiteko. Bidaia horien kostua ordaindu ahal izatea da karrera gainditzeko lortu beharreko gutxienekoa. Soberakina matrikula ordaintzeko edo etorkizuneko proiektuetarako inbertsioak egiteko erabiltzen dute ikasleek.\nIkaskuntza-eredu horien metodoak honako premisa hau du abiapuntu: gizartean gauzak eta horiek egiteko modua zalantzan jarriko dituzten pertsonak behar dira. Horrela soilik lortuko dugu sistemari behar besteko efizientzia ematea, berritzeko, ekiteko eta, azken buruan, enpresak, proiektuak, negozioak eta produktuak abian jartzeko eta gizartean aberastasuna sortzeko. Eredu tradizionala ez da hori guztia egiteko eta gazteengan txertatzeko gauza, horregatik behar-beharrezkoa zen beste metodologia bat, berrikuntzaren eta ekintzailetzaren kultura hedatzeko.\nAzken bi hamarkadetan Finlandiako Team Academyk garatu eta nazioarteko goi-mailako hezkuntzan erreferentzia bihurtu diren metodologia arrakastatsuak ezartzen ditu LEINNek. Mondragon Unibertsitatearen graduko titulu ofiziala da, Hezkuntza, Kultura eta Kirol Ministerioak Goi Mailako Hezkuntzaren Europako Esparruan onartu duena. Mondragon Unibertsitatearen Enpresagintza Fakultateko Mondragon Team Academy unitatearen bitartez ematen da.\nMondragon Team Academy unitatea Tiimi Akatemiaren Nazioarteko Sareko kidea da. Hezkuntza-erakunde hori Finlandiako Jyväskylä-ko Zientzia Aplikatuen Unibertsitatean sortu zuten duela 18 urte. Ikasketa-plan horren bidez sortzen diren team-company izenekoen emaitzak bikainak dira, eta ospe ikaragarria lortu dute. Izan ere, ikasleen % 36k sortzen du bere negozio.


HasieraForoaArgazki galeriaWeb estekakEgutegia\tAstelehenetan argazkia\nWarning: Attempt to modify property of non-object in /home/argaz0/public_html/argaz15/components/com_jomcomment/mambots.php on line 139\nAstelehenetan argazkia\tAtal honetan astelehenero aragazki bat eta bere gorabeherak azalduko dira. Nola atera den, zergatik atera den edo atzean duen historia azalduko dira.\tMarkel - Eta astelehenetan argazkia 93\nAsteartea, 2011(e)ko azaroa(r)en 08-(e)an 14:03etan\tichitaka-k idatzia\tGaurkoan Markelen argazki bat erakutsi nahi dizuet.\nArgazki erreportaiak\t- Astelehenetan argazkia\tAdarra mendirantza - Eta astelehenetan argazkia 92\nAsteazkena, 2011(e)ko azaroa(r)en 02-(e)an 21:15etan\tichitaka-k idatzia\tAspaldian ateratzen ditudan argazkien %70 mendien inguruan ateratakoak dira. Gaurkoa nola ez Adarra mendiaren ingurukoa da.\nAste arraro hauek aitzakitzat jarrita barkamen eske nator gaurkoan ere. Astelehenean prest behar zuen sarrera 2 egun beranduago idazteagatik.\nUrnieta inguruan ibilalditxo bat ematera irten eta ateratako argazkia duzue honakoa, Sagaztiek osatzen duten irteera puntuan Adarra mendia jarriz sakontasuna eman nahi izan diot argazkiari. Ondoren Bibble programarekin, txuri-baltzera pasa eta moztuta aurkezten dizuet.\nIchitaka. Urnieta inguruan dauden ibilbide baten sagarrondoak\nAdarra mendira garamatzate\nArgazki erreportaiak\t- Astelehenetan argazkia\tGesaltza-Añana herriko Gatz-larrainak - Eta astelehenetan argazkia 91\nAstelehena, 2011(e)ko urria(r)en 24-(e)an 21:27etan\tichitaka-k idatzia\tArabako Valdedegobiako herritxo batean egon eta bertako lasaitasun eta paisaia zoragarriaz gozatzeko aukera izan genuen. Inguruan Euskal Herriko txokorik berezienetako bat bisitatu genuen, Gasaltza-Añana. Gatza ateratzeko erabiltzen duten eragatik, herriko arkitekturak duen xarmagatik eta eskaintzen dituen paisaiagatik herri ikusgarria dugu.\nBertako berezitasunetako bat, erdi-arotik datorren gatza ateratzeko modua dugu. Argazkian honetan erabiltzen dituzten Gatz-larrainen ikuspegi bat aurkezten da.\nIchitaka. Añanako-gesaltza herriko Gatz-larrainak\nArgazkia 13 zatiz dago osatua. Berau Hugin programarekin burutu da. 230MB-eko argazki erraldoi bat eskuratuz. Bertan hainbat xehetasun aurkitu ditzakegu. Lehenengoa eraikin hauetatik ateratako gatza litzateke. Denbora luzez ur gazia larrainetan egon ondoren, ura lurrunduta gatza bakarrik gelditzen da bertan.\nIchitaka. Gatz-larrainetatik ateratako gatza.\nBeste bat gatza ateratzeko eraikina bera litzateke.\nArgazki erreportaiak\t- Astelehenetan argazkia\tColca kainoia, Peru - Eta astelehenetan argazkia 90\nAstelehena, 2011(e)ko urria(r)en 17-(e)an 09:25etan\tnausicaä-k idatzia\tDuela urte batzutako argazkiak ikusten nabilela argazki honekin egin dut topo. Argazki hau Perun dagoen, Colcako kainoira egindako ibilbidean atera nuen. Erretratua koloretan neukan prozesatuta eta duela urte batzuk Gasteizen dagoen "Los Herrán" tabernan egin nuen nire lehen argazki erakusketan erabili nuen, Eta astelehenetan argazkia (11) .\nArgazkia koloreetan nuen baina txuri beltzera pasa eta hemen duzue argazkia, ea gustukoa duzuen.\nCC-BY 2.0 Nausicaä. Peruko Colca kainoia\nKoloreetan dagoen moldaketa .\nArtikulo hau egiten nabilela zorretan nagoela ikusi dut. Nire Peruko ibileren erreportaien lehen bi atalak egin eta bukatu gabe utzi nituen, ea laster azken atalak idatzi eta erakusten dizuedan.\nPeruko ibilerak. lehen atala Paracas\nPeruko ibilerak. Bigarren atala; Nazca\nArgazki erreportaiak\t- Astelehenetan argazkia\tEta astelehenetan argazkia 89 - Ernio Xoxokatik\nIgandea, 2011(e)ko urria(r)en 09-(e)an 22:12etan\tichitaka-k idatzia\tAsteburu honetan, bizitza osoko momentu "frustrante"-enetako bat bizi izan dut. Xoxokako jaietan, Gorriti eta bere animaliak zeudela aprobetxatuk, semearekin bueltatxo bat ematera igo ginen Honela, festaz gain argazkian ikusten duzuen ikuskizunaz gozatzeko aukera izan genuen.\nCC-BY 2.0 Ichitaka. Xoxoka auzotik, Ernio mendia sutan ikusi genuen. Dena oso ondo zioan etxera itzultzeko ordua iritsi zen harte. Kotxera iristerakoan kristal bat puskatuta zegoela ohartu eta kamararen motxila falta zela konturatu ginen. Bertan kamara ez zegoen baina 3 flash, disparadoreak, objetibo 1 eta beste filtro pila etab, faltza ziren.\nNorbaitek zerbait ikusi zuen galdetu, eta furgoneta berde argi haundi batean zioazen Ijitu batzuk izan zirela esan ziguten. Ama eta alaba gazte bat. Esanda bezala sekulako inpotentzia, frustrazio eta mala ostiarekin itzuli ginen etxera.\nGaur zerbait pentsatu ondoren, inflexio puntu bat bezala hartu dugu, hemendik aurrera, nahiz eta Xoxoka bezalako toki lasai batera joan, ez gara fidatuko.\nArgazki erreportaiak\t- Astelehenetan argazkia\tArtikulu gehiago...\nEta astelehenetan argazkia 88 - Ongi etorri Miela, Urnietako San Mielak\nEta astelehenetan argazkia 87 - Pasai San Juan\nEta astelehenetan argazkia 86 - Clowntukada\nEta astelehenetan argazkia 85 - Bilbo zaharra\n1 / 19 orria\tHasiera


Arrasate Musikalek kontzertu lirikoa eskainiko du Aramaion - Aramaio - Goiena.eus\nArrasate Musikalek kontzertu lirikoa eskainiko du Aramaion\nArantzazu Ezkibel Galdos 2016-05-13 09:55\nDatorren egubakoitzean, gaur zortzi, kontzertu lirikoa eskainiko du Arrasate Musikalek. San Martin parrokian izango da emanaldia, 19:00etan. Arrasate Musikaleko kantu eskolako 11 ikaslek eskainiko dute kontzertua.\nTere Gonzalez da kantu eskolako irakaslea –baita Izaskun Murgia elkarte lirikoko zuzendaria ere–. Emanaldian izango da Gonzalez bera, eta baita Marta Izagirre eta Eduardo Artzamendi piano-jotzaileak ere. Horiek pianoarekin lagunduko diete ikasleei.\nBorondatea eskatuko dute\nEmanaldia doan izango den arren, borondatea eskatuko dute: horretarako, kutxa batzuk jarriko dituzte sarreran eta jendeari bakoitzak ahal duen moduan laguntzeko eskatuko diote. Hala, aurrerantzean horrelako ekitaldiak antolatzeko dirua aterako dute.\nOrain dela bi urte Arrasate Musikalen 40. urteurrenaren ospakizunen barruan horrelako ikuskizun batez gozatzeko aukera izan zuten aramaioarrek.


Samsung-ek Galaxy J4 + eta J6 + merkaturatu ditu Espainian | Androidea\nSamsung Galaxy J4 + eta J6 + Espainiara iristen dira\nDuela astebete pasatxo Samsungek aurkeztu zuen ofizialki bere bi telefono berriak, Galaxy J4 + eta J6 +. Koreako enpresak behe-erdiko segmentua apur bat gehiago osatzeko bi modelo. Dagoeneko esan genizun telefonoei buruz, irakurri ahal izateko lotura hau. Orain, Espainian merkaturatuko den ofizialki dagoeneko iragarri da, beraz xehetasun gehiago dakizkigu.\nGalaxy J4 + eta J6 + espero baino lehenago aurkeztu ziren. Haien merkaturatzea datorren astean egingo da, beraz, egun gutxiren buruan Espainian ofizialki erosteko aukera egongo da.\nGalaxy J-ren gama Samsung katalogoan gehien saltzen denetako bat da. Beraz, bi modelo hauek, zehaztapen berriak eta diseinu zertxobait desberdina dakartzatenak, oso ondo saldu daitezke barruan. Batez ere atzeko kamera bikoitza duen goiko modeloa.\nIkusten ari gara Koreako enpresak pixkanaka nola aldatzen dituen telefonoen gama. Galaxia J4 + eta J6 + dira horren adibide ona. 18: 9 pantailako diseinua, hatz marken alboko sentsorearekin, eta goiko ereduaren kasuan, aipatutako ganbera bikoitza. Samsung kamera bikoitza gero eta barruti gehiagotan sartzen hasi da.\nAbian jarri zenari esker, bi modelo horien prezioak Espainian ezagutzera eman dira. The Galaxy J4 + -ren prezioa 189 eurokoa izango da, eta urre, arrosa eta beltz koloreetan eskuragarri egongo da. Bestalde, Galaxy J6 + zertxobait garestiagoa izango da, 239 euroko prezio ofizialarekin. Hiru koloretan jarriko da salgai: gorria, urrea eta beltza.\nDatorren astetik aurrera Galaxy J4 + eta J6 + erosi ahal izango dituzu ofizialki Espainian. Samsung telefono ohiko saltokietan eskuragarri egongo dira. Beraz, erraza izango zaizu topatzea, bai denda fisikoetan eta baita linean ere. Kontsumitzaileek nola jasotzen dituzten ikusiko dugu.\nArtikuluaren bide osoa: Androidea » Android gailuak » Telefono mugikorrak » Samsung » Samsung Galaxy J4 + eta J6 + Espainiara iristen dira\nZertarako erabil dezakegu Bluetooth gure Android telefonoan\nNola eragotzi Android aplikazioak eguneratzea


Saint-Biez-en-Belin - Wikipedia, entziklopedia askea.\nJean-Claude BIZERAY (2014-2020)\n47° 49′ 18″ N, 0° 14′ 19″ E / 47.8217°N,0.2386°E / 47.8217; 0.2386Koordenatuak: 47° 49′ 18″ N, 0° 14′ 19″ E / 47.8217°N,0.2386°E / 47.8217; 0.2386\nSaint-Ouen-en-Belin, Château-l'Hermitage, Écommoy eta Pontvallain\nSaint-Biez-en-Belin Frantziako udalerria da, Sarthe departamenduan dagoena, Pays de la Loire eskualdean. 2013an 684 biztanle zituen.\n2007an Saint-Biez-en-Belin udalerrian erroldatutako biztanleak 684 ziren. Familiak 242 ziren, horien artean 39 pertsona bakarrekoak ziren (23 bakarrik bizi ziren gizonak eta 16 bakarrik bizi ziren emakumeak), 74 seme-alabarik gabeko familiak ziren, 113 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 282 etxebizitza zeuden, 242 familiaren etxebizitza nagusia ziren, 11 bigarren erresidentzia ziren eta 29 hutsik zeuden. 254 etxeak ziren eta 25 apartamentuak ziren. 242 etxebizitza nagusietatik 181 bere jabearen bizilekua ziren, 57 alokairuan okupaturik zeuden eta 3 doan lagata zeuden; 4 etxek gela bat zuten, 11 etxek bi zituzten, 25 etxek hiru zituzten, 77 etxek lau zituzten eta 125 etxek bost zituzten. 192 etxek euren parking plaza propioa zuten azpian. 82 etxetan ibilgailu bat zegoen eta 150 etxetan bat baino gehiago zituzten.\nSaint-Biez-en-Belin udalerriko biztanleria-piramidea 2009an .\n2007an lan egiteko adina zuten pertsonak 431 ziren, horien artean 353 aktiboak ziren eta 78 inaktiboak ziren. 353 pertsona aktiboetatik 330 lanean zeuden (180 gizon eta 150 emakume) eta 23 langabezian zeuden (7 gizon eta 16 emakume). 78 pertsona inaktiboetatik 29 erretiraturik zeuden, 19 ikasten zeuden eta 30 "bestelako inaktibo" gisa sailkaturik zeuden.\n2009an Saint-Biez-en-Belin udalerrian 253 unitate fiskal zeuden, 719 pertsonek osaturik. Pertsona bakoitzeko diru-sarrera fiskalaren mediana urteko 17.541 euro zen. \n2007an zeuden 9 komertzioetatik, 1 janari enpresa zen, 2 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 2 ostalaritza eta jatetxe enpresak ziren, 1 zerbitzu enpresa zen eta 1 administrazio publikoko enpresa zen.\n2000. urtean Saint-Biez-en-Belin udalerrian 13 nekazaritza-ustiategi zeuden, 616 hektarea erabiltzen.\nBNF: 15273821j (data)\nOrriaren azken aldaketa: 2 urtarrila 2020, 19:42.


Urola Kostako HitzaPolitika Archives - Page 258 of 259 - Urola Kostako Hitza | Page 258\nJoseba Permach, Arnaldo Otegi eta Joseba Alvarez absolbitu egin dituzte\nNork: Amaia Ventas Aldabaldetreku\t- Abe 9, 2010\nJoseba Permach, Arnaldo Otegi eta Joseba Alvarez ezker abertzaleko kideak absolbitu dituzte. Hiru lagunak 2004ko azaroaren 14an Batasunak Anoetako belodromoan egindako bake proposamenaren ekitaldian «terrorismoa goratzeagatik» epaitu dituzte. Pasa den azaroaren 11ean hasi zen epaiketa eta...\n2010eko ekitaldiko aurrekontu aldaketa onartu du Udalak\nNork: Olatz Prat\t- Aza 29, 2010\nJoan den asteko udalbatzarrean 2010eko ekitaldiko aurrekontu aldaketako proposamena onartu zuten. Aurrekontuak onartzean aurreikusitakoa baino 111.000 euro jaso eta gastatu ditu Udalak 2010ean. Aurrekontu aldaketaren puntu nabarmenen artean Udal Finantziaziorako Fondo Foralean aurreikusi den 100.000 euroko...\nEdurne Egaña diputatua herritarrekin bildu da\nNork: Zestoako Hitza\t- Aza 18, 2010\nEdurne Egaña Lehendakaritza eta Foru Administrazioko diputatua zestoarrekin elkartu zen asteartean, hilak 16, Zestoako Kultur Etxean Gipuzkoa Eraikitzen ekimenaren baitan. Bilera horretan, Diputazioak azken 3 urteetan landutako Kudeaketa Planaren berri eman zuen aurrenik diputatuak eta jarraian,...\n« Aurrekoa 1 … 256 257 258 259 Hurrengoa »


NOTA DE PRENSA DE ARGILAN-ESK SOBRE LA PROPOSICIÓN DE LEY PARA LA GARANTÍA DE INGRESOS Y LA INCLUSIÓN SOCIAL PRESENTADA POR EL PNV Y EL PSE EL 27/04/2018 |\n← Cadena humana en Bilbo contra sanción por denunciar recortes en Lanbide\n¡NO! a la criminalización de la pobreza →\nHARREMANETARAKO TELEFONOA: Iosu 676513616\nPobreziarekin amaituko duen DsBE bat aldarrikatzen dugu.\nEAJ eta PSEk aurkezturiko DsBEren erreformari ekiteko lege proposamenak ez du pobreziarekin amaituko, aitzitik, areagotuko du.\nBada dirurik, baita alternatibarik, pobreziarekin amaitzeko. Borondate politikoa behar da.\nAntolatu eta mobilizatu egingo gara pobreziarekin amaitzeko. Gure eskubidea delako.\nPobreziarekin amaitzea. Pobrea dena DsBEra heldu gabe ez geratzea edo DsBEra heltzen dena pobre izaten ez jarraitzea.\n6. ARGILAN-ESKrentzat, apirilaren 27an EAJ eta PSEk aurkezturiko Diru-sarrerak eta Jendarte-inklusiorako Lege proposamenak ez die erantzuten, inolaz ere, aipatu berri ditugun hiru helburuei: Ez du pobrezia eta bazterketarekin amaituko, ezta Lanbidek ematen duen tratu txarrekin. Aitzitik, pobrezia areagotu egingo du honako arrazoiengatik:\n· Etxebizitza bakoitzeko bizikidetasun unitate (BU) batera mugatzeak funtsezkoa den etxebizitza partekatzera behartuta dauden milaka BU botako ditu DsBE/EPO/JLLetatik (familia eta banakako pertsonak), partekatzera behartuta daude etxebizitzen garestitasunaz.\n· DsBE Lanbide arteko Gutxieneko Soldatatik (LaGS) behin betiko desloturak, datozen urteetan, hauen igotze eskasa ekarriko du eta hauen jaitsiera erraztuko du. DsBE LaGS-rekin 2012an lotura hau galdu zenetik azken zazpi urteotan murrizketaren zenbatekoa % 13,5ekoa izan da.\n· Lan Diru-sarreren Osagarriaren Bermatzeko Errentak bere zenbatekoan murrizketa bat izango du, langile prekarioen pobrezia areagotuz.\n· Lanbidek pertsona jasotzaileei ezartzen dizkien kontrolak eta jazarpena mantenduko dira; derrigorrzko hatz-marka gehituz, diskriminatzaile eta zitala izan ez ezik, ilegala ere bada datu-babesarako eskubidearen aurkakoa baita.\n· BU batzuk onuradun aterako badira ere (hiru kide baino gehiagoko unitateak eta monoparentalak ere), hauen onurak ez du ekidingo beste askok kaltetuta ateratzea DsBE eta etxebizitza batean bakarrik bizitzeko baliabiderik ez izateagatik, EPO prestazioetarako eskubideak galtzeagatik.\n· DsBEren zenbatekoa LaGSren %100arekin parekatzea.\n· DsBE eta EPO jaso ahal izateko erroldatuta egon beharreko denboraldia urte batera jaistea.\n· JLLei eskubide subjuktibotzat hartzea.\n· DsBE eta EPO jaso ahal izateko gutxieneko adina 18 urtekoa izatea.\n· DsBE-EPOrako eskubidearen indibidualizazioan urratsak ematea, beti ere elkarrekin bizi diren pertsona guztien biziraupenaren beharrak bermatuz (pobreziaren atalasea), hala nola prestazio horien berdintasunezko banaketa.\n· Enplegurako pizgarriak (Lan Diru-sarreren Osagarriaren Bermatzeko Errenta), denboran mugarik ez izateaz gain, urriak ez izateapobreziarenn tranpan ez daitezen erori, enpleguak utziz DsBE-EPOrekin bakarrik gelditzeko.\n· DsBE/EPO/JLLen inklusiorako eskubidea biziki bereiztea. Inklusiorako eskubidea errentak bermatzeko eskubidearekiko independentea izateaz gain, bi modalitate desberdin izan beharko ditu: inklusio soziala eta inklusio laboralarena hain zuzen.\n· Erregimen zigortzailea diru-sarrerak bermatzeko sisteman ematen den iruzur eskasaren aurka egitera zuzendutakoa (%0,3aren iruzurra Eusko Jaurlaritzaren datuen arabera) eta Lanbideri eragoztea huts burukratiko txikiak egin dituztenei prestazioen galerekin zigortzea honek orain arte egin duen bezala.\n· Prestazioen kudeaketak eraldaketa biziak, besteak beste, izan behar ditu:\nJakinarazi nahi dugu ekainaren 5ean, Bilbon DsBE-ri buruzko asanblada berriemaile bat egingo dugula eta hortik berean herritarrei dei bat luzatzen diegu murrizketa hauen kontra egingo diren mobilizazioetan parte har dezaten.\nBestaldetik, Euskal Herriko Eskubide Sozialen Kartak suspertuta, zeinean parte hartzen dugun, “eskubide sozialen aldeko” sinadura-bilketari bati ekingo diogu; jakin badakigu ekimen honek bere mugak dituela, baina interesgarritzat jotzen dugu apoiatzea eta sinadurak jasotzea eta proiposamena Eusko Legebiltzarrean defendatzea honek onar dezan, euskal herritarrentzako aurrepausu garrantzitsu bat izango bailitzateke.\nJendarte bezala pobreziarekin amaitzeko eskubide eta aukera dugu eta Eusko Legebiltzarra posible egiteko betekizuna, egungo DsBE/EPO/JLLen legearenerrefomari ekinez, aditzera ematen ari garen hobekuntzak onartuz. Exiji ditzazkegun kaleetan.\nEsta entrada fue publicada en Información, Iritzia, Oficina, Otras convocatorias y etiquetada argilan, ayudas sociales, colectivos sociales, gobierno vasco, lanbide, movilización, pnv, recorte ayudas sociales, renta de garantía de ingresos, RGI, sindicato ESK. Guarda el enlace permanente.


Asteazkena, 2020ko uztailak 8 - 09:09\nNorberaren lekua hartzeaz\nKarmele Aierbe | 2013-02-06 | 13:00:09\nEnpowering prozesuak sona handiko bihurtu zaizkigu azken aldian.\nGeneroari lotuta gehienetan, baina beste eremu batzuetarako ere kontzeptu baliagarria delakoan, euskaldunontzako, adibidez.\nIzan ere, euskaldungoa erdaldun masa handiaren baitan bizi da, euskalduna dela disimulatuko balu bezala, ez da ageri, ez da ikusgarri egiten, entzungarri kasu honetan. Euskaldun gehienok ez gara euskaldun agertzen ezezagunen aurrean.\nHorrek badu azalpen psikologikoa, "babesgabetasun ikasia" deitzen dena, Martin Seligman estatubatuarraren teoriari jarraiki.\nFuntsean, euskaldunok beldurra diogu euskaldun agertzeari aurrekoa erdalduna delakoan eta euskararekiko oldarkorra izan daitekeelakoan.\nHamarkada luzeetako errepresioaren bitarteko isilarazteak horixe ekarri digu, beldurra eta konplexua.\nEta horren ondorioz, erdaldunak euskaldunak oso gutxi gareneko sentsazioa izan dezake, garenak baino askoz gutxiago, fenomeno marjinala, geure hizkuntza zein gu geu. Pentsa une batez bihar goizean hasita 800.000 euskaldun inguruk, garenok, lehenengo hitza euskaraz egingo bagenu, eta zer esanik ez aurrekoak aditzen ez duela esan arte ekingo bagenio. Batetik, erdaldunek beste pertzepzio bat izango lukete gutaz. Bestetik, guk geuk sorpresa handiak hartuko genituzke aurreikusi baino askoz gehiagorekin egin ahal izango genukeelako euskaraz, inolako arazorik gabe. Izan ere, sarritan arazoak guk geuk imajinatu egiten ditugu, aurreikusi, badaezpada, gero errealitatean ez dauden tokian (pertsonengan) ere.\nZeren, zergatik egiten zaio arraro Euskal Herrian bizi den hainbat eta hainbat erdalduni (eta euskaldunei ere) ezezagun bat euskaraz hastea? Ohituragatik, besterik ez. Izan ere, ezezagun bati euskaraz egitea a-normala da gaur egun gure herrian. Baina a-normalitate hori bera, horixe baino ez da, normaltasun falta. Eta "normala" diogunean kopuruaz, sarritasunaz ari gara, besterik ez. Egin dezagun geurean bada, ekin diezaiogun (eta jarrai) geureari. Horrela baino ez dugu gaindituko arraro sentitze hori, horrela baino ez dugu gaindituko geure ezintasuna, ekinez, geure presentzia ugalduz, normalduz.\nEta gure lekua hartzeaz ari garen honetan, jabetu gaitezen geure botereaz. Ez bakarrik asko garelako. Ez bakarrik pentsatzen duguna baino askoz gehiagok uste duguna baino hobeto ulertuko gaituelako. Horrez gain, bada garaia kontsumo gizarte honetan geure eguneroko ekimen sinpleenak, erosketak, geure aldeko bihurtzeko. Izan ere, eta krisi garaiotan are gehiago, geure dirua nori ematen diogun oso garrantzitsua da, eta horrexek ematen digu indarra. Euskaldunei erosteak, eta zer esanik ez euskarazko produktuak badira, geure lekua ikustarazten eta handiagoa (eta horrekin batera errespetatuagoa) egiten lagunduko digu merkatu gizarte honetan.\nNoren baimenaren zain zaude?\nGASTEIZ Oihaneder Euskararen Etxea (2020-07-08)\nSeamus Murphy, Irlanda-EB-AEB. 2019. Kortxeak & Krispetak zikloaren barruan


Peña eta Albisu dira Binakako Txapelketaren bigarren finalistak (14-22) | Pelota | Naiz\n2021 MAI. 02 - 20:30h\nPeña eta Albisu dira Binakako Txapelketaren bigarren finalistak (14-22)\nBi gipuzkoarrek 14-22 menderatu dituzte Altuna III.a eta Mariezkurrena Bilbon eta ongi merezita lortu dute finalerako txartela. Ataungo atzelaria nabarmen nagusitu da piloteoan eta Jokin Altuna jokoz kanpo utzi dute urdinek.\nPeña eta Albisu, partidaren amaieran garaipena ospatzen (Monika DEL VALLE / FOKU)\nPeña II.a eta Albisu izango dira Elezkano II.a eta Zabaletaren aurkariak datorren igandean jokatuko den Binakako Txapelketaren finalean. Bi gipuzkoarrek 14-22 menderatu dituzte Altuna III.a eta Mariezkurrena Bilboko Bizkaia pilotalekuan eta ongi merezita lortu dute finalerako bigarren txartela.\nPeña eta Albisu oso argi nagusitu dira piloteoan, inork espero baino askoz nabarmenago, eta finalerdietako partida erabakigarria oso azkar hautsi dute. 2-2ko berdinketaren ondoren konturatzerako 5-12 aurretik iritsi dira lehen atsedenaldi luzera, 153 pilotakada bakarrik jota eta 20 minutu eskasean. Eta amaieran gorriek markagailua apur bat itxuratu duten arren, azken 14-22koak, 376 pilotakada bakarrik jota, argi erakusten du urdinek arazorik gabe lortu dutela garaipena.\nLehen sakea urdinei egokitu zaie, baina Jon Ander Peñak saketik falta eginez eman dio hasiera norgehiagokari. Ez da izan horren partida garrantzitsua hasteko modu onena, eta pentsatzekoa zen Binakakoa lehen aldiz jokatzen ari den aurrelari gaztea urduri jar zitekeela jokaldi horren ostean.\nBaina ez da horrela izan, ez horixe. Txapelketa osoan erakutsi duen seriotasun eta patxada berdinarekin jokatu du igande honetan ere tolosarrak eta berak egindako hiru tantori esker aurreratu dira gipuzkoarrak lehen aldiz markagailuan: 1-1koa atzean egin du Peñak, 2-2koa gantxo eder batekin eta 2-3koa zabalera azti jotako pilotakada batekin.\nParekotasunak apur bat gehixeago iraun du, gorriek 4-4 berdintzea lortu dutelako, tartean Altunak txokoan bi tanto eder sinatuz. Baina ordurako ikusten zen atzean Jon Ander Albisu erabat nagusitzen ari zela eta Mariezkurrena ikaragarri sufritzen, oso atzetik jokatzen uneoro.\nPeña eta Albisuk esana zuten material aukeraketan saskian material biziagoa aurkitu izana eskertuko zuketeela, baina gaur pilotaren bat nahiko bizia zela ikusi da eta horrekin min handia egin du Ataungo atzelariak. Pilota asko baztertu ditu errebote inguruan, errebote argiren bat ere jo du (5-10ekoa), eta Jokin Altunari ez dio inolako aukerarik eman jokoan sartzeko.\nMariezkurrenak ere ez du bere egunik onena izan, aukerako erresto eta pilota batzuk galduz, eta elementu horiek guztiak batuta markagailuan 5-14 aurreratu dira urdinak, neurketa oso azkar, azkarregi, hautsiz.\nHortik aurrerakoak ez du historia handirik izan. Egia da Jokin Altuna saiatu dela jokoa aurrean nahasten, eta tanto batzuk sartzea lortu du. Egia esateko, jokatu duen baldintzak ikusita jokoan sei tanto egiteak badu meritua, baina agian atzelariari apur bat gehiago laguntzea falta izan zaio amezketarrari.\nAzkenean emaitza 14-22koa izan da eta neurketa amaieran Peñak eta Albisuk elkarri eman dioten besarkadak argi erakutsi du finalean sartzea lorpen bikaina dela hasieran faboritoen artean sartzen ez ziren Baikoko pilotarientzat.\n«Egia da Jonek ez duela bere eguna izan, baina guk partida ona egin dugu, eroso jokatu dugu, serio. Peñak ere hasiera oso ona eman dio partidari, nahiz eta amaiera bizpahiru huts egin dituen», aztertu du Jon Ander Albisuk partidaren ostean.\nZortzi urteren ostean bere bigarren finala jokatuko du ataundarrak. «Atzelariok txapelketa honen zain egoten gara eta helburua maila ona ematea izaten da, badakizulako ongi jokatuz gero goian ibiltzeko aukera izango duzula. Aurten finalean sartzea lortu dut eta oso pozik horregatik, ea txapela irabazteko aukera dugun», gaineratu du.\nJon Ander Peña, bere aldetik, erabat hunkituta azaldu da, bere lehen Binakakoan finalera heltzea ez baita ahuntzaren gauerdiko eztula. «Oraindik “shock” egoeran nago, ez dut sinisten finalean gaudenik», onartu du. «Txapelketa handia egin dugu eta merezita heldu garela uste dut. Batez ere Albisuk merezi duela iruditzen zait, erakutsi duen mailarengatik eta beste hainbat gauzagatik ere bai: pilotarien greban aurpegia eman zuelako eta jokatu zuen finalean ez zuelako zorterik izan –Berasaluze bere aurrelariak min hartu eta bertan behera gelditu zen–».


'Batzarretik Batzarrera' bisita programea asteon amaituko da - bizkaie.biz\nBizkaie! 2019-12-09 12:03 Kulturea\nAbenduaren 12ko eta 15eko bisitak izango dira azkenak.\nBatzarretik Batzarrera programearen lehenengo edizinoak, aurreko urritik, Bizkaiko Batzar Nagusien lehenaldia eta orainaldia ezagutzeko aukerea emon dabe baina aste honetan amaituko da; eguenean, abenduaren 12an eta domekan, abenduaren 15ean, programau dira erakunde honen funtzionamendu historikoa eta egungoa ezagutzera emoteko ekimenaren azken bisitak. Programa bera izango da abenduaren 12an eta 15ean.\nBatzarretik Batzarrera programan, ibilbidea egingo da Bilbon dagoan Bizkaiko Batzar Nagusietako egoitzatik (Hurtado de Amezaga, 6). Egoitza horretan arte garaikideko bilduma garrantzitsua be badago. Bertan, lurralde historikoaren gobernazinoagaz lotutako gaiak eztabaidatzen diran Batzordeen Aretoko buru dan Jorge Oteizaren Guernica brontzea azpimarratu daiteke.\nBilboko egoitzea ikusi eta gero, autobusez joango dira Sopuertaraino Abellanedako Batzarretxea bisitetako (Enkarterriko Museoa). Abellanedako Batzarretxean batzen ziran Enkarterriko kontzeju eta haranetako ordezkariak, eskualdeko arazoez eztabaidatzeko. Erdi Aroan batzarrok gorabeheratsuajk izaten ziran, jente asko batzen zalako. Aro Modernoan, barriz, beste sistema bat hartu zan eta batzarretara Enkarterriko kontzeju bakotxeko eskudun ordezkari bat baino ez zan joaten.\nEnkarterriren burujaubetasunak mendeetan zehar sortu zituan tira-birak erakunde bien artean (Gernikako Batzar Nagusien eta Abellanedako Batzar Nagusien artean). Azkenik, 1801. urtean Enkarterriko kontzeju guztiak Bizkaiko Jaurerrian sartuta geratu ziran ondorio guztietarako eta Abellanedako Batzar Nagusiak ez ziran gehiagotan egin.\nDobako bisitak euskeraz eta gaztelaniaz dira, Bilboko egoitzan hasi eta amaituko dira eta daborduko emon daiteke izena enkarterrimuseoa@bizkaia.eus helbidera idatzita edo 94 650 44 88 eta 94 610 48 15 telefono zenbakietara deituta. Hemen sakatuta be emon daiteke izena.


Gakoak - hamaika telebista - Results from #63\nElkartasun Ikastolak Europar Kooperatiba Elkartearen Batzar Nagusiak 2022 urterako diru-laguntzak ebatzi ditu.\nBederatzi eskakizun egin ziren guztira, eta horietako zortzik egin dute aurrera. Guztira, 929.824 euro banatu dituzte zortzi eskari horien artean.\nGorka Agirre Teknikariok sindikatuko bozeramaileak soinu-teknikarien baldintza eskasak azpimarratu ditu. Baldintza horiek okerrera egin dute pandemiaren ondoren, eta sindikatuak erakunde publikoen babes falta salatu du. Azkenik, ziurtatu du teknikariek erregulazio gehiago eta baldintza hobeak behar dituztela.\nEuria eta hotza gorabehera, arrakastatsua izan dira Indarkeria Matxistaren Kontrako Nazioarteko Eguneko mobilizazio nagusiak Euskal Herrian.\nIrati Sienra Bilbo Feminista Saretzen kideak adierazi duenez, Bilbon bildu diren guztiek erakutsi diete erakundeei eta gizarteari nazkatuta daudela emakumearen aurkako indarkeriaz.\nIñigo Aduriz: 'EAJk eta EH Bilduk inbertsio-pakete ona lortu dute Euskal Herrirako'\nIñigo Aduriz eldiario.es-eko kazetariak Estatuko Aurrekontu Orokorrei buruzko azken berriak berrikusi ditu. Gaur egun, Pedro Sanchezen Gobernuak bermatuta dauka aurrekontuak onartzea, baina alderdi batzuek ez diote Gobernuari botoa ziurtatu, tartean EAJk. Adurizen aburuz, EAJ azkenean Aurrekontuetan sartzen ez bada, azken urteotako politikaren dinamika aldaketa ekarriko luke.\nUgo Mayor: 'Aire librean, berez, jendetza egoteagatik ez da arriskurik sortzen'\nUgo Mayor EHUko Ikerbasqueko ikertzaileak esperimentu bat egin du kalean, jendea pilatzen den lekuetan koronabirusa airez kutsatzeko arriskua zein den jakiteko. Horretarako, sei lekutan neurtu du CO2 maila: jangela txiki eta handi batean, metroan (Bilbo), autobusean, kontzertu batean eta EH Bilduren manifestazioan.\nAzken honetan, hemezortzi aldiz neurtu zuen airea eta bakar batean ere CO2ak ez zuen gainditu 650 ppm-ko maila. "Aire librean, berez, ez da pilatzen arnastutako airerik" azpimarratu du.\nGotzon Barandiaran, Sormene: 'Eragile askoren artean elkarlanean egindako lan honek bide oparoa dauka'\nAtzo amaitu zen Sormeneren bigarren edizioa, eta Gotzon Barandiaranek ekimenaren sentsazio onak azpimarratu ditu. Euskal Herriko kultur ekoizpenaz kezkatuta daude, eta hori mugimendu koordinatuekin eta Sormene bezalako ekintzekin aldatu nahi dute. Gainera, Euskal Herriko kultur ekoizpenean jendea integratzeko oinarrizko lau zutabe nabarmendu ditu: Sormena, planzak eskaintzea, hedabideen laguntza eta transmisioa.\nAzkenik, Barandiaranek dio kultur produktuak kontsumitzeko modu berriekin euskarazko ekoizpenek ahalmen handiagoa dutela.\nLeire San Martin: 'Feministaldian proiektu asko eta oso interesgarriak izango ditugu'\nDatorren azaroaren 16an, asteartea, hasiko dira Feministaldiaren jardunaldiak Tabalakeran. Leire San Martinek, koordinatzaileetako batek, ekitaldiaren puntu garrantzitsuenak errepasatu ditu Gakoak programan. Gonbidatuen eta proiektuen kalitate handia azpimarratu du elkarrizketatuak. Gainera, jardunaldi honek gauza berriak eta berritzaileak proposatzen direla ziurtatu du, femenisimoa eboluzionatzen dutenak.\nEkitaldia azaroaren 16tik azaroaren 20ra izango da, Tabakaleran.


Euskal AEko esportazioak %7,1 igo dira 2003ko bigarren hiruhilekoan\nKANPO MERKATARITZAREN ESTATISTIKAK (KAMEE) 2003ko 2. hiruhil.\nLehenengo seihilekoan esportazioak %5,9 hazi ziren eta inportazioak %6,3.\nEuskal AEko esportazioak 3.092,7 milioi eurora iritsi ziren 2003ko bigarren hiruhilekoan, Eustatek landutako datuen arabera. Datu horiek, %7,1eko hazkundea erakusten dute, iazko bigarren hiruhilekoko esportazioen aldean. Apirilean, maiatzean eta ekainean jasotako inportazioak 2.666,8 milioi euroko zifra lortu zuten, hau da, %8,6ko gehikuntza 2002ko aldi beraren aldean. Datu horiekin, esportazioek inportazioen gainean dute estaldura-tasa %116,0an kokatu zen, urteko bigarren hiruhilekorako.\nEsportazioen eta inportazioen bilakaerak ibilbide desberdinak izan zituen hiru lurraldeetan. Esportazioen atalean, hazkunde-tasarik handiena Gipuzkoak izan zuen (%12,5), ondoren Bizkaiak (%6,1) eta azkenik, Arabak (%1,4). Gipuzkoako esportazioen urte arteko hazkundea honako sekzioetan oinarritu zen: garraio-materiala, material elektrikoa eta metalak eta euren manufakturak arloetan. Bizkaiko hazkundean ekarpena izan zuten garraio-materiala eta material elektrikoa arloek eta Araban, hazkunde txikiari eutsi zioten material elektrikoa eta metalak eta euren manufakturak arloei esker.\nInportazioen atalean ere, handiak ziren lurraldeen arteko desberdintasunak: Arabak %21,4ko urte arteko hazkundea izan zuen bigarren hiruhilekoan. Jarraian, Gipuzkoa eta Bizkaiak, %6,6 eta %5,5eko hazkundeak izan zituzten, hurrenez hurren. Arabako inportazioen hazkundea batez garraio-materialak %119,7) eragin du, batez ere. Bizkaian eta Gipuzkoan, ostera, hazkunderik handiena metalak eta euren manufakturak arloak izan du.\n2003ko lehenengo sei hilabeteetan, 5.979,6 milioi eurotan zifratu dira egindako esportazioak eta 5.190,6 milioi eurotan inportazioak. Beraz, esportazioak %5,9 hazi dira 2003ko urtarriletik ekainera , iazko lehenengo seihilekoaren aldean, eta inportazioak, %6,3 hazi dira 2002 urtearen lehenengo erdiaren aldean.\nEragiketen guztizko bolumena (esportazioak gehi inportazioak), 2002ko lehenengo hiruhilekoko 10.532,5 milioi eurotik aurtengo sei hilabeteotako 11.170,2 milioira pasa dira, hau da, aurreko urteko aldi beraren aldean %6,1 hazi da.\nLehenengo seihilekoan izandako merkataritza-superabita 789,0 milioira iritsi zen, aurreko urteko 764,7 milioien aldean eta esportazioek inportazioen gainean duten estaldura-tasa, %115,2an kokatu zen, 2002ko urtarril-ekaina aldian lortutako egoeratik 5 hamarren igota. Esportazioen bilakaera positiboa izan zen arren, merkataritza-superabita eta estaldura-tasa iazko maila berean mantendu ziren, 2003ko lehenengo seihilekoan inportazioek urte arteko hazkunde-tasa pixka bat altuagoa izan zutelako.\nHelburu duten eremu geografikoei dagokienez, hazkunde aipagarria nabari da Europar Batasunera zuzendutako esportazioetan, urte arteko %10,1eko urte arteko hazkundea izan baitzen. Gure bi bezero nagusiei zuzendutako esportazioak igo egin dira: Frantzia (%6,9), Alemania (%10,3). Asko hazi ziren Italiara (%26,0) egindako esportazioak eta neurri txikiagoan bada ere, baita Erresuma Batura bideratutakoak (%5,6) ere. Belgikara (%6,6) eta Suediara (%24,7) egindako esportazioak ere gehitu egin ziren aldi horretan. Herbeheretara (%-1,3), Portugalera (%-0,1) eta Austriara (%-2,1) bideratutakoak, aldiz, murriztu egin ziren.\nEuropar Batasunetik kanpo, hobetu egin ziren AEBetara bideratutako esportazioak (%15,2), baina ez Japoniara (%-29,6) eta garapen-bidean dauden herrialdeetara (%-38,1) egindakoak.\nSektore-ikuspuntutik, ikusten da muga-zergen talde guztiek, plastikoak eta kautxua (%-1,1) izan ezik, hobetu egin zuten euren posizioa, 2002ko lehenengo seihilekoko esportazio-mailen aldean. Ekipo-ondasunen taldeak seihilekoko guztizko esportazioen %46 hartu eta %2,7ko igoera izan zuen. Pisu handiena izan zuen hurrengo muga-zergen taldeak, hots, metalak eta manufakturak %7,1eko hazkundea izan eta guztizkoaren %23 hartu zuen. Inportazioen sektore-atalean, produktu mineral eta energetikoen (%-2,5) eta paperaren (%-2,4) atzerakada ikusten da. Ekipo-ondasunen inportazioa (%0,2) apenas aldatu zen iazko lehenengo seihilekotik. Hazkunde handia izan zuen, aldiz, metalak eta manufakturak, %22,1eko hain zuzen. Bestelako manufakturak %4,1 igo ziren eta nekazaritza-produktuak %1,8.\nSeihileko horretan, esportazioek eta inportazioek ere, bilakaerak desberdinak izan zituzten hiru lurralde historikoetan. Seihileko hazkunde-tasarik onenak Gipuzkoan izan ziren, %10,9ko hazkundearekin. Hazkunde hori muga-zergen talderik nagusienen bilakaera onak eragin zuen, ekipo-ondasunek eta metalak eta manufakturak. Horiek biak esportazioen %70 hartu eta %10en gainetik hazi ziren. Lurralde honetako inportazioak %12,6 gehitu dira.\nBizkaiko esportazioak %5,3ko garapen positiboa izan zuten, metalak eta manufakturak (%4,7) eta produktu mineral eta energetikoak (%26,3) arloen hazkundean oinarrituta. Lurralde honetako inportazioak %6,4 hazi ziren.\nArabako esportazioak, ostera, apenas hazi ziren %0,3 urtearen lehenengo seihilekoan, metalak eta manufakturak (%8,1) izandako hazkunde nabarmenaren ondorioz, ekipo-ondasunen taldeak atzera egin zuelako (%-3,4) eta berak bakarrik Arabako esportazioen %50 baino gehiago hartu zuelako. Seihileko horretan, Arabako inportazioak %1,4 murriztu dira.


Harmaila berria, hotz - Nafarroako Hitza Harmaila berria, hotz – Nafarroako Hitza\n2021, apirilak 23 Albisteak, nafarroa 89\nTap, tap-tap. Maila gutxi batzuk igo, eta argia ikusi dute. Eta argiak erakutsi die zelai handi bat; ezaguna, bai, baina arras aldatua. Aspaldi ikusi gabeko adiskide bat balitz bezala, hor dute, begien aurrean. Gora so egin dute sei gizonek, alderik alde begiratu, baten batek ahoa zabalduta. “Polita, ezta?”; galdera erretorikoa bota die Peio Etxamendi gidak. “Bai, beste bat dirudi”, erantzun dio, hala ere, bisitari batek. “Oso ongi gelditu da. Beteta dagoenean sekulakoa izango da”, aurreratu du gidak. Harresi gorria proiektuaren emaitza dira Sadarreko harmaila berriak. Hotz dira, baina, zalerik gabe.\nOsasunaren futbol estadio berritua ikusteko bisita gidatuetako bateko pasadizoa da. Pandemia dela-eta partidak ikuslerik gabe direnez, zelai eraberritua zaleei erakustea erabaki du Iruñeko klubak. Barrutik eta kanpotik, goitik behera zeharkatu dute estadioa agertu diren zaleek. Gehienek haien jarlekua bilatu dute, han jarraitzen duela segurtatu nahian edo. Bien bitartean, langileak dabiltza batetik bestera. Zelaian, bi lagun, belarra mozten. Bisitak euskaraz eta gaztelaniaz eskaintzen dituzte.\nOsasunako jokalarien aldagelak, berriturik. I.URIZ / FOKU\nEtxeandiak ongi etorria eman die bisitariei. Ez da emakumerik taldean. “Gogoa genuen etortzeko; urte bat eta hilabete bat generaman hemen sartu gabe”. Aldageletan sartu dira lehenbizi, eta batzuek aprobetxatu dute aukera beraien gogoko jokalariaren takilaren aurrean argazkia egiteko. “Sinplea da. Jendea Camp Nou edo Bernabeutik etortzen da eta galdetzen du ea non dagoen jacuzzia”, kontatu du gidak.\nBarrutik eta kanpotik, berri\nGero, zelaiko belarra zapaldu dute bisitariek; han dira Miguel Cuesta eta Fidel Medrano Osasunako zuzendaritza batzordeko kideak. “Ongi etorri gure etxe berrira”, agurtu du Medranok. Azaldu du Sadarren 6.000 lagun gehiago sartzen direla orain, eta bideomarkadore erraldoiez harro da: “Hori egin dugu bi zaharrak batuta, eta beste hura berria da”. Jarraian, argazkietarako tartea berriro, baina taldeen aulkian.\nSadarreko hegoaldeko harmaila; zaleek partidak zutik ikusiko dituzte han. I.URIZ / FOKU\nBarrura sartu dira berriro: egurrezko korridore argitsuak, gela zuriak eta eskailera zabalagoak. Prentsa aretoa txukundu dute. Eta, azkenik, gora, zaleen eremura. Izkina guzietatik ikusi dute estadioa, maila guzietarik ere. Hegoaldeko harmailan eserlekuak bilduta daude, Borussia Dortmund taldearen zelaian bezala. “Hemen futbola beti zutik ikusiko dute. Baina hori ez da problema, beti zutik ikusten dutelako”. Indar Gorriko zaleen tokia da.\nIgogailuak izkina guzietan daude, hamabost ostatu eta komun gehiago paratu dituzte. “71 komun daude: 33 gizonentzat, 23 emakumeentzat eta 15 mugikortasun murriztua dutenentzat”, azaldu du Etxamendik. Esan duenez, bazkideen arabera egin dute banaketa, gizon gehiago direla iradokiz. “Nik uste futbola ongi ikusten dela hemendik”, esan du gidak goiko harmailan. “Beti izan gara taldearen gainean egon garen zaleak, eta orain gertuago gaudela dirudi, harmaila berria makurtuago dagoelako”.\nPareta bat botatzean aurkitu zuten estadioaren jatorrizko plaka. I.URIZ / FOKU\nBitxikeria batekin bukatu da bisita. Pareta bat botatzean agertu da. 1967an ireki zuten Sadar, eta garai hartako kartela galdutzat jo zuten. Berritze lanek agertu dute plaka historikoa. Han utzi dute, agerian, zikin eta zahar, estadio berrituak betiko izaerari eusten diola irudikatuz. Agur esan diote elkarri, hurrengoan harmaila berotzen elkar ikusiko dutelakoan.\nEUROTAN, BERRITZEAREN KOSTUA\nSadar berritzeko 15.998.225 euroko aurrekontua bazegoen ere, 21 milioi ingurura igo da dagoeneko.\nIruñeko futbol estadioak 6.000 eserleku gehiago ditu orain, eta 23.516 ikusle sar daitezke.\nHARMAILAREN GARAIERA, METROTAN\nOrain arte 18 metroko altuera zuen harmailak; orain, 24 metrokoa, 30graduko inklinazioarekin. Goiko zaleek hobeki ikusiko dute.\nZELAIA IREKI ZUTEN URTEA\nSadar futbol estadioa 1967ko irailaren 2an inauguratu zuten. Zaragozak eta Vitoria de Setubalek jokatu zuten estreinako partida.\n« Garbiketa lanak erdigunean


MB Sistemas Mexikon abiatu da Gestamperako eskari batekin - SPRI\nSPRI » Nazioartekotzea » Latinoamerika » MB Sistemas Mexikon abiatu da Gestamperako eskari batekin\nMB Sistems produkzio planta.\nMB Sistemas Matriciren eta Batzen partaidetza duen automatizazio industrialeko ingeniaritza bat da, Mondragon Korporazioan integratuta dago, eta bere Mexikoko filialak kontratu bat itxi berri du Gestampekin, 3,5 milioi dolarreko balioarekin, Aguascalientes estatuan (MX) soldadurako instalazio batzuk hornitzeko. Pueblan kokatuta dagoen filial produktiboaren lehen eskaria da, eta oso mugarri garrantzitsua da bizkaitar kooperatibaren ibilbidean, izan ere, MB Sistemasek mexikar merkatuaren alde egin duen nazioarteko apustua berresten du.\nMB Sistemas Mexikon ezartzeak, 2014an martxan jarritako nazioartekotze planaren barruan, sarbidea eman dio iparramerikar merkaturako, hornitzaile lokal moduan, eta, ondorioz, jardueraren esparru geografikoa indartu egin da. Hemendik aurrera, kooperatibak Urdulizen duen egoitza nagusiak (Bizkaia) adi jarraituko dio merkatu haren bilakaerari, Mercosur, Europa eta Asiari euskarria emateaz gain. Eragiketa horiek guztiek aukera emango diote nazioarteko salmenten bolumenari bultzatzeko, zeina iaz salmenta guztien %42 izan zen.


Markel Olano diputatu nagusiak “Etorkizuna eraikiz” proiektua aurkeztu du\nBerriak Markel Olano diputatu nagusiak “Etorkizuna eraikiz” proiektua aurkeztu du\n2016/11/03, Osteguna - 17:37\nGipuzkoako Foru Aldundiak Markel Olano diputatu nagusia buru dela “Etorkizuna eraikiz” proiektua aurkeztu du gaur arratsaldean bailaran. Egitasmoaren helburua da batetik proiektu pilotuak martxan jartzea, ebaluatu eta ondoren politika publikoetan txertatzeko. Bestetik, Gipuzkoan datozen hamar urteetan eman beharreko urratsen inguruan hausnarketa bat egitea da asmoa 2016ra begira, Gipuzkoako Plan Estrategikoa Lantzeko. "Bi arazo -esan du Olanok- ikusten genituen eta erantzun bat emateko abiatu dugu Etorkizuna Eraikiz proiektua. Arduradun politikoak eta erakundeak oso urruti ikusten gaitu jendeak eta mesfidantzaz” eta horri jendearen kezka gaineratu behar zaio. "Etorkizunaren inguruan jendea oso kezkatuta dago”. Testuinguru horretatik abiatuta jarri dute martxan Gipuzkoa Eraikiz eta gaur eman dituzte bailara mailan lehen zertzeladak.\nParte hartzea, gizarte politika, kontziliazioa eta berdintasuna, eta euskera dira proiektuak aintzat hartzen dituen lan esparruak.\nAzpeitian izan da aurkezpen ekitaldia eta bertan diputatu nagusiarekin batera parte hartu dute Azpeitiko eta Zestoako alkateek, Eneko Etxeberriak eta Josetxo Mendizabalek hurrenez hurren, eta Azkoitiko alkate eta Iraurgi Berritzenen lehendakari den Javier Zubizarretak. Partaide izan dira, halaber, KPMGko Eneritz Argatxa; MUko ikertzaile Unai Elorza eta Berritek enpresako gerentea, Karlos Korta.\nJavier Zubizarreta: “Talde bezala ez badugu lan egiten, berdintasuna, gardentasuna, gobernantza eta gainerakoak pikutara doaz”\nJavier Zubizarretak proiektua goraipatu du baina adierazi du proiektuen gainetik pertsonak daudela eta benetan inportanteak pertsonak direla edozein ekimenetan. “Talde bezala ez badugu jokatzen, berdintasuna, gardentasuna, gobernantza eta gainerakoak pikutara doaz. Pertsona estimatu, baloratu egin behar da. Enpresan, langileak enpresa bultzatu behar du eta enpresak langileak egiten duen ekarpena kontuan hartu, eta guztia elkar errespetatuz. Ez dago beste modurik. Pertsonak elkarrekin eta elkar errespetatuz, hori da bidea gauzak aurrera ateratzeko”. Gainera esan du proiektuen inguruan “joko garbikoa” izan behar dela, “arazoak daudenean garbi azalduz”.\nHain justu enpresa eta enpresa mundua jorratu dituzte gonbidatuek. KPMGko Eneritz Argatxak berdintasun esparruan egiten ari diren lana azaldu du. Momentu honetan berdinasunari dagokionez Gipuzkoaren erradiografia egiten ari dira. Behin hobekuntza ildoak definitutatakoan, estrategia landu eta esperientzia pilotua martxan jarriko dute hainbat enpresetan, gero zabaldu ahal izateko.\nLangileriaren parte hartzea eta honek langileen inplikazioan eta motibazioan duen eragina izan ditu hizpide MUko Unai Elorza ikertzaileak. 65.000 inkesta dituzte eginak eta datuak baieztatzeko inkesta kopurua hirukoiztu edo laukoiztu egin behar dela esan du. “Momentu honetan pertsonen parte hartzea enpresan arte bat da. Gai izango gara erreproduzitzeko? Hori da helburua”.\nBere aldetik, Berritek enpresako gerente Karlos Kortak eurek egindako hobekuntzak azaldu ditu. “Duela sei urte konturatu ginen enpresa txikiek zaila zeukatela langileei eusteko eta zenbait neurri hartu genituen: ordutegi malgua, ahalik eta langiro ona… Neurri batean hori nahiko erraz lortu genuen baina jendea inplikatzea nahi genuen eta hori zailagoa zen”. Azaldu duenez horretarako Iraurgi Berritzenen proiektu batean sartu ziren lanaren antolaketa hobeto kudeatzeko. “Orain astero egiten ditugu bilerak eta bakoitzak azaltzen du nola doazen bere lanak, zer behar dituen…”.


Auzolanez, herriaren zaintza erdigunera - Bizkaiko Hitza\nAuzolanez, herriaren zaintza erdigunera\nUrduñako bizilagunek auzolanak egin izan dituzte hainbat urtetan, herriko zenbait txoko atondu eta garbitzeko. Orain, hilabeteko azken asteburuero egin nahi dituzte jarduerak.\n2021, maiatzak 21 Albisteak, Bidelagunak, Bizkaia, Gizartea 166\nZaintza pisuzko hitz bat bilakatu da azken hilabeteetan. Elkar zaintza, autozaintza…Herriaren zaintza ekarri dute erdigunera urduñarrek. Duela urte batzuk hasi ziren auzolanak antolatzen, herriko hainbat gune atondu, garbitu eta egokitzeko. Urduñako Udalak abiatu zuen proiektuaren proposamena, baina orain herritarren lantalde batek kudeatzen du egitasmoa. “Komunitateko lana berreskuratu nahi dugu, egiteko modua aldatu, herritarrekiko lankidetzatik eta egiteko modu desberdinen artean partekatu nahi dugu”, esan du proiektuaren koordinatzailea denak: Eneko Calejerok.\nAuzolanaren ereduak “komunitatea indartu eta hobetzeko” balio duela uste du. Bere burua jarri du horren adibide: “Ni, lehen, herriko hainbat gauzaz kexatzen nintzen. ‘Ez du inork egiten’, pentsatzen nuen. Urteetan ibili naiz filosofia hori izan gabe, eta, orain, auzolanaren erremintaren bitartez, konturatu naiz guk geuk egin dezakegula. Agian, ez da behar horretan dirutza bat xahutzea; herritarrok egin dezakegu”. Zaintzaren jardueren oinarriaz hausnartu du. Giltza, diruan baino gehiago, “nahi izatean” dagoela iruditzen zaio: “Gu gara hemen bizi garenak; guk ez badugu gure bizitoki propioa zaintzen, nork zainduko du?”.\nHerritarrak herria zaintzen\nHerritarrak herria zaintzen. Komunitatea ardatz, herriko aldaketen eta hobekuntzen erabakigune izan nahi dute. “Edonork har dezake parte bertan, eta edonork du eskumena auzolanetako jarduerak erabakitzeko. Bilerak eta auzolanetarako deialdiak irekiak dira beti”, zehaztu du Calejerok. Bilera horietan herriaren azterketa bat egiten dute, eta hobetu beharrekoen zerrenda proposamen bat ontzen dute. Azken auzolana apirilaren 25ean izan zen: hogei lagun inguru bildu ziren, eta guztien artean Nafarroa aparkalekua atondu zuten. Hurrengo auzolana hilaren 29an egingo dute: igerilekuaren inguruko parkea egokituko dute. “Bileretan ideia zaparradak botatzen ditugu, eta azkenekoan adostu genuen, uda hurbiltzen dagoenez, igerileku ondoko ingurua txukuntzea”, esan du Calejerok.\nIdeiak izan duen harrera dela eta, hilabetero antolatzeko erronka dute, azken asteburuetan izango dira auzolan egunak. Jarduerei dagokienez, “edonor” joateko modukoak direla esan du: “Proiekturen bat edo beste espezializatuagoa da, eta udalarekin batera egingo ditugu. Baina horiek aurrerago egingo ditugu. Momentuz, guneak txukundu, garbitu, margotu… Eskulanak dira, azken finean; ez da jakintza berezirik behar parte hartzeko”. Adibide gisa, ohikoa den auzolan herrikoia nabarmendu du: erreka garbiketa. Aurten ere, urtero bezala, irailean egingo dute.\nHerritarrentzako dago pentsatua proiektua, baina zeintzuk dira herritar horiek? “Batez ere, nagusiak dira gehien etortzen direnak; urteak daramatzate auzolanetan, eta oso barneratua dute jarduteko modu hau. Gazteagoengana heltzea gehiago kostatzen zaigu; horiek ere animatu nahi ditugu, kontzientziak landu eta herria zaintzera bultzatu”, azaldu du. Antolakuntzan Calejero dago momentuz, baina arduraren lekukoa banatzeko asmoa dute. Talde motorraren kopurua ere handitu nahi dute: “Hamar bat lagun biltzen gara auzolanetako bileretan, baina adin guztietako jendea erakarri nahi dugu, ideien aniztasuna bultzatzeko”.\nHelburu fisikoez gain, bestelako funtzio bat ere jokatzen du auzolanak: “Integrazio lana”. 4.000 biztanle ditu Urduñak; “denok ezagutzen dugu elkar”. Harreman horiek estutzeko balio izaten die auzolanerako egunak. Horrez gain, Urduñara etorri diren etorkinak ere gonbidatu nahi dituzte: “Etorkinentzako aterpetxe bat dago Urduñan, eta azkeneko aldian bertako gazte batzuk ere etorri ziren laguntzera. Oso ondo moldatu ginen, eta herritar guztion topagune izateko balio du”.


Txina Kalitate handiko 1kV Bero Uzkurtu daitekeen nukleo bakarreko bateratze fabrikatzaile eta hornitzaileen bidez - Huayi\nGure konpainiak 1kV-ko nukleo bakarreko juntura zuzena eskaintzen ari da urte askotan, bero uzkur daitezkeen produktuak, mundu osoan banatutako gure konpainiako agenteak daude eta gure produktuak Erresuma Batutik, Japoniatik, Singapurretik urrun daude, Errusia, India eta beste 50 herrialde baino gehiago.\n1.Product 1kV Bero Uzkurtzeko Nukleo bakarreko zuzeneko juntagailuaren sarrera\n1kV-ko nukleo bakarreko juntura zuzena Bero-txikigarrien serieetako bat da, kable-osagarri tradizionalekin alderatuta, bero-txiki daitekeen kable-osagarriek bolumen txikia, pisu arina, segurtasuna eta fidagarritasuna eta instalazio erosoa dituzte.\n1kV-ko nukleo bakarreko juntura zuzenaren erabilera-esparrua 0.6/1kV, XLPE, kautxuzko isolatutako nukleo bakarreko potentzia-kableetarako egokia da. Eta 1 kV-ko nukleo bakarreko juntura zuzenaren instalazio-inguruneak hautsik gabekoa izan behar du, 0℃-tik gorako tenperaturarekin eta % 75 edo gutxiagoko hezetasun erlatiboa. 1kV Bero Uzkurtu daitekeen Nukleo Bakarreko Joint Instalazioaren onarpen-proba estandarrak eta funtzionamenduaren gainbegiratzea dagokien araudiaren arabera egingo dira. 1kV Bero Uzkurtu daitekeen nukleo bakarreko juntura zuzenaren epe luzerako zerbitzu-tenperatura-barrutia -55 â„ƒ~105â„ƒ da, zahartze-bizitza 20 urte artekoa da, uzkurtze erradiala % ‰¥ 50, luzetarako uzkurdura <5%, uzkurdura. tenperatura 110 ℃ ~ 140 ℃ da.\nGure produktuek, 1 kV-ko nukleo bakarreko juntura zuzena barne, ISO9001: 2015 kalitatea kudeatzeko sistema gainditu dute, ISO14001 ingurumena kudeatzeko sistema eta OHSAS18001 laneko osasuna eta segurtasuna kudeatzeko sistema eta ekoizpenaren segurtasunaren estandarizazio ziurtagiri nazionala, "6S" ekoizpen-kudeaketa sistema osoa ezartzea. , produktuak zero akatsak konturatzen, bezeroei kalitate egonkorra, errendimendu fidagarria eta balio erantsi handiko kalitate handiko produktuak eskaintzeko eskainia.\n2.Product-parametroa (zehaztapena) 1kV-ko nukleo bakarreko nukleo bakarreko juntura zuzenaren bidez\nBi parametro tekniko komun daude 1 kV-ko nukleo bakarreko nukleo zuzeneko junturarako. Gure 1kV-ko nukleo bakarreko nukleo bakarreko juntura zuzenari dagokionez, potentzia hezearen maiztasuna jasateko tentsioaren proba 4kV/1min da. Eta potentzia-maiztasunari eusteko tentsioaren proba 2.4kV/4h da. Gure 1kV-ko nukleo bakarreko nukleo zuzeneko junturaren bi parametroak kualifikatuak eta bikainak dira. Beraz, lasai egon zaitezke erosketa, parametroen eskakizun zehatzak badituzu, jarri harremanetan gure agenteekin, zure eskaera jaso bezain laster lagunduko dizugu.\n1kV Bero Uzkurtu daitekeen nukleo bakarreko juntura zuzenaren epe luzerako zerbitzu-tenperatura-barrutia -55 â„ƒ~105â„ƒ da, zahartze-bizitza 20 urte artekoa da, uzkurtze erradiala % ‰¥ 50, luzetarako uzkurdura <5%, uzkurdura. tenperatura 110 ℃ ~ 140 ℃ da.\n3.Produktuaren ezaugarria eta 1kV-ko nukleo bakarreko bero-txikigarriaren aplikazioa elkarrekin zuzenaren bidez\n1kV-ko nukleo bakarreko junturaren erabilera-esparrua egokia da 0.6/1kV, XLPE, kautxu bakarreko nukleo bakarreko energia-kableetarako. Eta 1 kV-ko nukleo bakarreko juntura zuzenaren instalazio-inguruneak hautsik gabekoa izan behar du, 0℃-tik gorako tenperaturarekin eta % 75 edo gutxiagoko hezetasun erlatiboa. 1kV Bero Uzkurtu daitekeen Nukleo Bakarreko Joint Instalazioaren onarpen-proba estandarrak eta funtzionamenduaren gainbegiratzea dagokien araudiaren arabera egingo dira.\n4.Product-en 1kV-ko nukleo bakarreko nukleoaren xehetasunak elkarrekin zuzenaren bidez\nMaterial-zerrenda / 1 kV-ko nukleo bakarreko nukleo bakarreko junturaren eduki espezifikoak\n5.Product-en kualifikazioa 1kV-ko nukleo bakarreko nukleo bakarreko zuzeneko junturaren bidez\n6.Eman, bidaltzea eta zerbitzatzea 1 kV-ko nukleo bakarreko bero-uzkurgarriaren zuzeneko juntadura\nHot Tags: 1kV Bero Uzkurtu daitekeen nukleo bakarreko juntura zuzena, Txina, merkea, kalitatea, ontziratua, fabrikatzaileak, hornitzaileak, fabrika, aurrekontua, salgai


Bergara Herri Arteko pilota txapelketako finalerdietara - Bergara - Goiena.eus\nBergara Herri Arteko pilota txapelketako finalerdietara\nMireia Bikuña 2009-05-23 16:08\nFinal laurdenetako kanporaketari buelta eman zion atzo Bergarak hiru partiduak irabazi ondoren: 22-7 kadetetan, 22-9 gazte mailan eta 22-19 seniorretan. Reyes Azkoitiaren taldeak Donostiaren aurka jokatuko du finalerdietako joaneko partiduak hurrengo asteko barikuan: 20:00etan Bergarako pilotalekuan.\nBergarak 2-1 galdu zuen Azkoitian, eta kanporaketari buelta emateko gogoz irten ziren kantxara pilotariak. Lehen-lehenik Mikel Gallastegi eta Beñat Resusta. Lehen tantoa azkoitiarrendako izan zen, baina pilota behin eta berriz atzeko koadroetara bidaliz Azkoitiko atzelariak huts asko egin zituen. Bergararrak 1-5 aurreratu ziren. Hasierako tanto luzeen ondoren, eta Azkoitiko atzelaria oso fin ez zebilela ikusita, sendo jokatu zuten atzean, eta 12 tanto egin zituzten jarraian, 2-17 aurreratuz. Azkoitiarrek atseden hartu zuten erritmo apurtzeko asmoz, baina ez zituzten gauzak aldatu. Azkoitiko aurrelariak dejada batzuk egin zituen, baina etxekoek sendo mantendu zuten abantaila.\nKadete mailako puntuarekin kanporaketa berdindu zuten etxekoek, eta bederatzi puntuko abantaila hartu zuten.\nGazteak eta seniorrak\nResustak eta Irizarrek partidu ona jokatu zuten gazte mailan. Kadete mailan bezala lehen tantoa azkoitiarrendako izan zen. Bina berdindu ondoren, sei tantoko aldea zabaldu zuten etxekoek: 8-2. Aldika azkoitiarrek tantoren bat egiten zuten arren, joko indartsua eta sendoa egin zuten Resustak eta Irizarren kantxa osoan zehar, eta 16-9 aurreratu ziren. Partidua erabakita zegoela ikusita, baina ahalik eta abantaila handiena lortzea inportantea zenez, azken sei tantoak etxekoek egin zituzten: 22-16.\nKontuak egin ondoren, senior mailako partidua hasterako bazekiten etxekoek tanto bakarra eginda finalerdietarako txartela lortuko zutela; baina Ander eta Eneko Mugurutzak partidua irabazi egin zuten: 22-19. Barikuko lehiarik gogorrena izan zen. Lehen tantoak oso parekatuak izan ziren. Zazpina berdindu ondoren, 10-7 aurreratu ziren etxekoak. Azkoitiak berdindu egin zuen, eta 11-16 eta 19-17 aurreratu zen; baina, azken bost tantoak bergararrek egin zituzten.\nReyes Azkoitiaren iritzia bergarako bikoteen gainean\nBeñat Resusta eta Mikel Gallastegi kadeteak: "Uste baino errazago irabazi dute. Partidua hasi aurretik pentsatutakoa egin dute: jokoa atzeko koadroetara bidali dute Azkoitiko atzelariaren hutsaren bila. Estrategia aldatu eta tantoa bukatzera joan direnean kale egin dute. Inportantea izan da lehen puntua irabaztea".\nGorka Irizar eta Haritz Resusta gazteak: "Oso ondo jokatu dute biek. Haritzek ondo bukatu ditu tantoak aurreko koadroetan. Gorkak, gainera, beste batzuetan baino hobeto eta azkarrago eman dio pilotari. Abantaila handiarekin irabazi dute eta horrek lasaitasuna eman digu hirugarren lehiarako".\nAnder Mugurutza eta Eneko Mugurutza: "Tanto bakarra nahikoa zela jakinik lasaiago jokatu dute; dena den, oso ondo egin dute. Enekok aurrean bere maila eman du. Anderrek, agian, ez du joaneko partiduan bezain ondo jokatu, baina Azkoitian ezin hobeto jokatu zuen. Azkoitiarrek baino maila hobea eman dute".


Amorebieta-Etxanoko Udalak eskolaz kanpoko kirol-begiraleentzako II. ikastaroa emango du — Amorebieta-Etxanoko Udala\nAmorebieta-Etxanon, 2008ko irailaren 24an. Ametx erakunde autonomoak abian jarri du eskolaz kanpoko kirol begiraleentzako II. ikastaroa euskaraz.\nPrintzipioz, ikastetxeetan entrenatzaile dabiltzanei edo ibili nahi dutenei dago zuzenduta, baina interesa duten guztiek har dezakete parte.\nIkastaroa urriaren 21etik 30era bitartean emango da, astearte eta ostegunetan Zelaieta Zentroan. Saio bakoitza bi ordukoa izango da, arratsaldeko 19:00etatik 21:00etara. Matrikula egiteko 8 € ordainduko dira eta ikastaroaren amaieran asistentzia-ziurtagiria eta gaiarekin lotutako material didaktikoa emango zaizkie partehartzaileei.\nPrestakuntza saio hauen oinarria partaidetza-metodologia izango da eta bertan esperientzia eta iritziak partekatu eta talde-lana bultzatuko da. Izena emateko, fitxa bete behar da Zelaieta Zentroko sarreran, eta epea urriaren 10ean amaituko da.


Lau ardatzetan oinarritutako aurrekontu proposamena aurkeztu du gobernu taldeak : Bidasoko Hitza\nLau ardatz estrategikoetan oinarritutako aurrekontu proposamena aurkeztu du gobernu taldeak\nHondarribia Indarberritzen izenburupean, ondoko ataletan banatuta dago proposamena: pertsonak eta familiak, tokiko ekonomia, garapen iraunkorra, eta administrazioa eta herritarrentzako zerbitzuak.\nAltunak eta Sagarzazuk aurkeztu dute 2022ko udal aurrekontu proposamena.\nHondarribiko Udaleko Txomin Sagarzazu alkateak eta Juan Mari Altuna Ogasun zinegotziak 2022. urteko udal aurrekontu proposamena aurkezteko agerraldia egin dute gaur goizean. Agintariek nabarmendu dutenez, Hondarribiak izan duen hirugarren aurrekonturik handiena izango da datorren urtekoa, 24.363.525 eurorekin.\nLau ardatz estrategikoetan banatuta egongo da Hondarribia Indarberritzen izenpeko proposamena, Altunak zehaztu duenez: “Pertsonak eta\nfamiliak izeneko atalerako 3.558.626 euro bideratuko ditugu; bertako ekonomia suspertzeko 1.179.735 euro; garapen iraunkorrerako 7.855.061 euro; eta administrazioa eta herritarrentzako zerbitzua hobetzeko 4.709.544 euro”.\nKopuru horien artean, tankera ezberdinetako egitasmo “ugari” dagoela nabarmendu du, halaber, Ogasun zinegotziak, estaerako: haur parke bat estaltzea, Amuteko pilotalekuan hobekuntzak, San Nikolas pasabidea egokitzea…\nSagarzazuk gogorarazi duenez, azaroa hasieran igorri zien EAJren tokiko gobernuak aurrekontuaren zirriborroa gainontzeko udal taldeei. Zuzenketak jaso ondoren, joan den ostegunean bildutako Ogasun Batzordean oposizioaren hainbat zuzenketa onartu zituen gobernu taldeak. “Beste alderdiei 180.000 eurotik gorako hainbat zuzenketa onartu dizkiegu, eta proposamen horiek kontuan hartuta eramango dugu proposamena udalbatzarrera”, erantsi du alkateak.\nAurrekontu proposamenaren lan ildo nagusiak hemen ezagutu daitezke, baita udalak abiatutako webgune berezian ere.\nEtzi, ostegunerakin, bilduko da Hondarribiko Udalbatza ezohiko osoko bilkuran, eta proposamenak aurrera egingo balu, 2022ko urtarrilaren 10etik abian egotea aurreikusi du gobernu taldeak. Bertan kontsulta daiteke osoko bilkuraren eguneko aztergaia.\nErlazionatutako edukia24 milioi eurotik gorako aurrekontua proposatu du EAJren gobernu taldeak


Ukabilkadak eta ostikoak hamar txorizo lapurtzeko helburuarekin | El Correo\nZurekinUkabilkadak eta ostikoak hamar txorizo lapurtzeko helburuarekin\nUkabilkadak eta ostikoak hamar txorizo lapurtzeko helburuarekin\nLasterka ihes egin ondoren, lapurrak indarrez aurre egin zien lokaleko zaintzaileei, horiek kalean geldiarazi zutenean\nELCORRREO.COM Martes, 1 agosto 2017, 23:15\nIgande goizean Bilboko Ertzain-etxeko agenteek 50 urteko gizonezko bat atxilotu zuten indarra erabilita lapurtzearen akusaziopean. Atxilotuak hamar txorizo-korda ebatsi zituen supermerkatu batean, eta, lasterka ihes egin ondoren, indarrez aurre egin zien lokaleko zaintzaileei, horiek kalean geldiarazi zutenean.\nGoizeko hamarrak inguru, Abandon dagoen supermerkatu batetik Ertzaintza bertara zedin eskatu zuten, gizonezko batek generoa lapurtu baitzuen eta bortizkeriaz jarduten ari baitzen.\nHerritarrak babesteko patruila bat bertaratu, eta egiaztatu ahal izan zuen saltoki horretako bi zaintzailek gizonezko bat atxikita zutela. Zaintzaileek agenteei esan zieten gizonezko horrek hamar txorizo-korda ebatsi zituela saltokian, motxila batean sartuta. Dendatik irteten saiatu zenean, enplegatu batek motxilaren edukia erakuts zezan eskatu zion, baina gizonezkoak lasterka egin zuen ihes.\nKanpoan, bi zaintzaileek atzeman zuten, eta haiekin bortizkeriaz jardun zuen, zaintzaileen aurka ukabilkadak eta ostikoak zuzenduta.\nErtzainek, azkenean, atxilotu zuten, indarra erabiliz egindako lapurreta-delitua leporatuta. Gainera, Bilbaoko epaitegi batek egindako agindu judizial baten mende zegoen gizonezkoa, haren helbidea eta egonlekua jakiteko eta zitazioa emateko agindu judiziala zen. Ebatsitako salgaiek hogeita hamabi euroko balioa zuten.\nIgande arratsaldean bertan, eraman zuten atxilotua epailearen aurrera.\nDeabru Beltzak, Montrealera Alkartasuna Dantza Taldea, Korrontzi musika eta Oinkari dantza... Bermeon, irailean


Urr 1, 2013\nGarai gogorrak bizitzen ari garen arren, badaude eguneroko borrokari eusteko hainbat arrrazoi. Norberari dagokio arrazoi hoiei zentzua ematea. Gure ustez, musikak mundu hau erosoago eta abegitsuago egiten du. Eutsi bizirik irauten laguntzen zaituzten sinismenei!...\nPrograma 95 – 1er programa de la 4ªtemporada\nPrimer programa de la 4ª temporada y la abrimos con activistas de la PAH Córdoba en marcha a pie desde la capital andaluza hasta Bruselas para llevar las condiciones a las que se ven sometidos los hipotecados y deshauciados en el Estado español a los Eurodiputados.Web...\nLa Tanguería 28/09/13\nIra 28, 2013\nIra 26, 2013\nEsta semana la cosa se pone Soulful y Funk…..además de reaalizar una pequeña incursión en territorios Gospel Funk, Gospel Boogie y Gospel Disco, escuchamos entre otras cosas un mix de John Morales, el disco nuevo de Kon….y finalizamos con una pieza Afro Disco de las...\nIra 24, 2013\nHona hemen kolore guztietako soinu ilunak zure belarrietan jartzen dituen irratsaioa. Musikoterapia bermatzen duen bidai krono-espazial berri batekin gatozkizue. Estatu Batuetako zingira lohitsuetako blues-etik hasi, hiritarragoak diren funk eta soul doinuekin...


Alto Douroko mahastiak - Wikipedia, entziklopedia askea.\nAlto Douroko mahastiak1\nDouro ibaiertzeko mahastiak terrazatan.\nAlto Douroko mahastiak (portugesez: Região Vinhateira do Alto Douro), Portugalgo Trás-os-Montes Garaia eskualdean kokaturik dagoen lurraldea da, herrialdeko ardo eremu ezagunena dena eta horregatik 2001 urtean UNESCOk Gizateriaren Ondare izendatu zuena.\nErromatar Inperioaren amaieran jadanik ardoa egiten zen eskualde honetan, baina mahatsen arrasto zaharragoak ere aurkitu dira indusketa arkeologikoetan. XII mendean Salzedas, São João de Tarouca eta São Pedro das Águias monasterio zistertarrek ekoiztu zuten ardoa.\nXVII mendean mahastiak hedatu egin ziren eta 1675ean dugu "Portoko ardoaren" lehen aipamena. 1703an Methuen ituna sinatu zuten Portugalek eta Ingalaterrak eta britainiarrak Portoko kaian ezarri ziren. Hauen eraginez ardoa bihurtu zen eskualdeko merkatal gai nagusia eta 1756an Portugalek Portoko ardo eskualdea definitzeko araudia atera zuen.\nXIX mendean penintsuako beste eremu batzuetan bezala bi izurrite handiri aurre egin behar izan zion, zurinari (1852) eta Phylloxerari (1863).\nFernando Nicolau de Almeida enologoak Bordeleko mahastiak bisitatu zituen Bigarren Mundu Gerra garaian eta handik kalitate goreneko ardoa egiteko ideia ekarri zuen. 1952an Barca Velha ardoa ekoiztu zuen.\nDouro ibaia da lurraldeko bizkarrezurra eta honi Varosa, Corgo, Távora, Torto eta Pinhão ibaiadarretako haranak gehitzen zaizkio. Marão eta Montemuro mendietatik Atlantiar ozeanoko haizeak iristen zaizkio baina klima mediterranearra dauka, uda bero eta lehorrak eta negu hotzak. Ohikoak dira mendi maldetako terrazatan landaturiko mahastiak.\nHiru azpieskualde bereizten dira:\nBaixo Corgo (Corgo azpian): Eremu epel eta hezeena da. Mahastiek 14.000 hektarea hartzen dituzte. Lehenengo landaketak bertan egiten dira baina beste eremuak baino ardo apalagoak lortzen dira.\nCima Corgo (Corgo gainean): Eremurik zabalena da, 19.000 hektarea ditu. Pinhão herriaren inguruan zabaltzen da.\nDouro Superior (Douro garaia): Eremu beroena eta lehorrena da. 8.700 hektarea hartzen ditu eta Espainiarekin muga egiten du. Eskualde berriena da eta oso kalitate oneko ardoak egiten dira bertan.\n41°06′06″N 7°47′56″W / 41.10167°N 7.79889°W / 41.10167; -7.79889


Uganda - Wikipedia, entziklopedia askea.\nEreserkia: Oh Uganda, Land of Beauty (en)\nGoiburua: For God and My Country\n("Jainkoaren eta nire herrialdearen alde")\nflag of Uganda (en)\ncoat of arms of Uganda (en)\n241.038 km² (79.)\nNilo Zuria (621 m)\nKenya, Hego Sudan, Kongoko Errepublika Demokratikoa, Ruanda, Tanzania, Sudan eta Victoria\nUgandako Lehen Ministroa\nRuhakana Rugunda (en)\nParliament of Uganda (en)\n42.862.958 (2017) (31.)\nBaganda (en) , Banyankole (en) , Basoga (en) , Kiga people of Kigezi (en) , Teso people (en) , Langi people (en) , Gisu people (en) , Acholi people (en) eta Lugbara people (en)\ningeles, Swahili (en) , Bukusu (en) , Amba (en) , Lendu (en) , Adhola (en) , Konjo (en) , Tepes (en) , Ndo (en) , nyole (en) , Samia (en) , Nyangia (en) , Gungu (en) , Ruuli (en) , Gwere (en) , Talinga (en) , Tooro (en) , Kiga (en) , Lugbara (en) , Kumam (en) , Ugandan Sign Language (en) , Sabiny (en) , Alur (en) , Aringa (en) , Ik (en) , Ma'di (en) , Lango (en) , Pökoot (en) , Nubi (en) , Karamojong (en) , Runyankole (en) , Teso (en) , luganda, kinyaruanda, Soga (en) , Nyoro (en) , Kakwa (en) , Kenyi (en) , Masaaba (en) , Southern Ma'di (en) , Acholi (en) eta Bari (en)\n25.891.058.946,194 US$ (2017)\n606 US$ (2017)\n80.075.751.445 nazioarteko dolar (2017)\n1.868,181 nazioarteko dolar (2017)\n3.720.863.721 US$ (2017)\nSorrera data: 1962\n: Africa/Kampala (en)\n2.1 Independentziaren aurreko garaia\n2.2 Uganda independentea\nUganda Ekialdeko Afrikan dago, 4°N eta 2°S latitudeen, eta 29° eta 35°E longitudeen artean. Iparraldean Hego Sudanekin du muga, ekialdean Kenyarekin, hegoaldean Tanzaniarekin, hego-mendebaldean Ruandarekin, eta mendebaldean Kongoko Errepublika Demokratikoarekin.\nErdialdeko Afrikako goi-ordokiak hartzen du lurraldearen parterik handiena, mendiz eta ibarrez osatua. Virunga eta Ruwenzori mendilerroek eta Rift Haranaren zati batek osatzen dute mendebaldeko muga. Ugandako Virunga mendikateak Muhavura sumendian (4.127 metro) du gailurra, eta Ruwenzoriko mendirik garaiena Margherita da (5.109 metro). Rift Haranak Albert aintzira eta Niloren ibarrak hartzen ditu. Goi-ordokiaren ekialdean Elgon mendia (4.321 metro), sumendi itzalia, dago.\nSpeke mendia (4.890 metro)\nMurchison ur-jauziak, Nilo Victoria\nLurraldeko hidrografia aintzira handi batzuen arabera egituratua dago: Victoria (68.100 kilometro kuadro, munduko handienetan hirugarrena), Albert (5.300 kilometro koadro) eta Kyoga (1.720 kilometro koadro). Victoria aintziran sortu eta, Kyoga aintziratik igaro ondoren, Albert aintziraraino doan Nilo Victoria, eta Victoria aintziratik iparraldera doan Nilo Albert dira.\nRuwenzoriko landaredia, 3.700 metroko garaieran\nKlima tropikala du, euritsua normalean, bi sasoi lehorrekin (abendutik otsailera eta ekainetik abuztura). Ekuatorearen lerroan izanagatik, klima epela du. Tenperaturen alde txikia izaten da urtaro batetik bestera. Urtekoaren batez bestekoa 21-24 °C izaten da, hego-mendebalde hotzagoan izan ezik. Euri-kantitatea ere berdintsua izaten da urtean zehar, ekaineko eta uztaileko lehorraldian izan ezik, eta Victoriatik iparraldera urrituz doa.\nSabana da landarediarik zabalduena zabalduena erdialdean eta iparraldean. Hegoaldean, berriz, lursailak dira nagusi jatorrizko landarediaren ordez, tarteka zuhaiztiak eta belardiak baldin badira ere. Mendiguneetan euri-oihanak daude, eta goi-larreak gailurretan.\nIndependentziaren aurreko garaiaAldatu\nAzoka mendebaldeko Ugandan, 1936\nXV. mendearen aldean erresumak eratu ziren gaur egungo Ugandako aintziren artean: Buganda, Bunyoro, Toro, Ankole eta Busoga. XVI. mendean Bunyoro zen erresumarik ahaltsuena baina, XVIII. mendearen bukaeran, Victoria aintzira inguruko Bugandako erreinua Albert aintziraraino hedatu zen. Harrezkero, Buganda izan zen ahaltsuena.\n1840an, arabiar merkatariak iritsi ziren, boliaren eta esklaboen salerosketak erakarrita. XIX. mendearen bigarren erdian, europar esploratzaileak (John Hanning Speke 1862an, Henry Morton Stanley 1875ean) eta misiolariak iritsi ziren. Mutesa I.a erregeak (1860-1884) harrera ona egin zien esploratzaileei eta kristau-erlijioa zabal zezaten onartu misiolariei. Mutesa hil zenean, haren seme Mwangak hartu zuen erregetza. Mwanga, ordea, kristauei eta kolonizatzaileei jazarri zitzaien, eta, haiek ez ezik, arabiarrak ere lurraldetik kanpora egotzi nahi izan zituen. Baina arabiarrek egotzi zituzten kristauak eta Mwanga bera ere Bugandako erresumatik. Hala ere, britainiarrek lagundurik, Mwangak aginpidea eskuratu zuen berriz. 1889an, Britainia Handiak eta Mwanga erregeak egin zuten hitzarmenaren arabera, Buganda Ekialdeko Afrikako Britainiar Konpainiaren administraziopean geratu zen, eta 1894an protektoratutzat hartu zuten britainiarrek. 1896rako Ugandako beste erresuma eta lurraldeetara zabaldu zen britainiarren aginpidea.\nMilton Obote (erdian)\n1950ean sortu ziren lehen alderdi politikoak; horiei esker, 1962ko martxoan autonomia lortu zuen lurraldeak, eta burujabetasun osoa urrian. 1963an Ugandako Errepublika Federala onartu zen; Bugandako Mutesa II.a erregea lehendakari eta Milton Obote lehen ministro izan ziren. Handik gutxira hasi ziren federazioa osatzen zuten estatuen arteko liskarrak. Bugandakoa zen nagusi. 1966an, Obotek 1962ko konstituzioa indargabetu eta aginpide osoko lehendakari izendatu zuen bere burua. Mutesa Tanzaniara joan zen. Konstituzio berriak erreinuak ezabatu zituen. 1971n, ordea, estatu-kolpe bat izan zen, eta Idi Amin Dada jeneralak hartu zuen aginpide osoa. Obote Tanzanian babestu zen. Aminek konstituzioa eta legebiltzarra indargabetu eta alderdi politikoak debekatu zituen, britainiar herritartasuna zuten 500.000 asiar egotzi zituen, eta erregimen guztiz ankerra bideratu zuen (80.000 pertsonatik gora hil zituen), herrialdea hondamendira eraman zuena. 1978an Tanzanian sartu zen, baina hurrengo urtean Tanzaniako gudarostea eta ugandar erbesteratuek Kampalaraino iristea lortu zuten. Idi Aminek alde egin behar izan zuen. Orduan Yusuf Lule eta Godfrey Binaisa aginpidea eskuratzen lehiatu ziren, eta lehia horrek gerra zibila ekarri zuen. 1980ko abenduko hauteskundeetan, iruzurra eginez, Milton Obote atera zen garaile. Iruzurkeriaren kariaz, Erresistentzia Nazionaleko Armada (NRA) eratu zen, Yoweri Museveni buru zela. 1985ean, Tito Okello jeneralak estatu-kolpea jo eta aginpidea eskuratu zuen.\nEstatu-kolpeaz geroztik, Erresistentzia Nazionaleko Armadak borroka armatua indartu zuen, eta, azkenik, 1986ko urtarrilean hiriburua hartu zuen. Borroka odoltsu baten ondoren, Okello kargutik kendu zuten eta Yoweri Museveni, NRAko kidea, jarri zen presidente. Musevenik Uganda berregin behar izan zuen, erregimen autoritarioek erabat suntsitu baitzuten herrialdea (milioi bat lagun hildako, bi milioi errefuxiatu, 600 mila zauritu). Ugandaren baliabideak urriak ziren, jaiotza-tasa 6,9koa zen eta bizi-itxaropena 51 urtekoa. Egoera larri horretaz gainera, kontuan hartu behar zen HIES eritasuna zutenen kopurua. Kanpo-zorra 1.200 milioi dolarrekoa zen 1987an. Egoera horri aurre egiteko, presidenteak truke-hitzarmenak izenpetu nahi izan zituen Afrikako gainerako lurraldeekin. Hala, ekonomia independentea osatzen eta Nazioarteko Diru Funtsaren aginduei ihes egiten saiatu zen. Baina horrek arazoak sortu zizkion mendebaldeko zenbait herrialderekin.\nYoweri Museveni eta Ronald Reagan Etxe Zurian, 1987ko urrian\n1992an udal-hauteskundeak egin behar ziren, baina Obote presidente izanaren aldekoek hauteskundeei boikot egitea erabaki zuten. Aldi berean, Museveni presidenteak zenbait kazetari atxilotzea agindu zuen, giza eskubideen bortxaketa salatu baitzuten egunkarietan. Bestalde, gobernuak prentsa kontrolatzeko ahalmena ematen zion legea ezarri zuen. 1992an, giza eskubideen zenbait erakundek salatu zuten Musevenik ez zuela alderdi-aniztasunean oinarritutako demokrazia laguntzen. Gobernuak, berriz, tribuen egitura tradizionaletan oinarritutako demokrazia eraiki nahi zuela adierazi zuen. Baina, oposizioaren eta nazioarteko zenbait erakunderen presioak behartuta, 1995ean osatuko zen biltzar konstituziogile bat hautatzeko baimena eman zuen Musevenik; biltzar horrek konstituzio berri baterako proiektua prestatuko zuen. Hala ere, gobernuaren testua kritikatu egin zuten Alderdi Demokratikoak batetik eta, bestetik, Oboteren alderdiak (UPC); izan ere, alderdien legez kanpoko egoerak zazpi urtez irautea aurreikusten baitzen testu hartan.\n1993an, Joan Paulo II.a aita santua Ugandan izan zen, eta biztanleei gomendatu zien sexu-harremanik ez izatea hiesari aurre egiteko; urte horretako azterketen arabera, biztanleen %20 HIV birusaren eramaile zen. Buganda etniaren babesa lortzeko asmotan, Museveni presidenteak monarkia ezartzeko baimena eman zuen. Urte berean, Parisko Klubak 830 milioi dolarreko diru-laguntza ematea erabaki zuen. Museveniren politika ekonomikoak hazkunde ekonomikoa %5 igotzea ekarri zuen, baina ugandarren bizi-maila ez zen hobetu, zergak itota bizi baitziren, eta esportazioen diru-sarreren erdia baino gehiago kanpo-zorra ordaintzeko behar zen. Amon Bazira oposizioko kidea hil izana leporatu zioten presidenteari. 1994ko hauteskundeetan, presidentearen aldekoek botoen erdiak besterik ez zuten lortu, baina, zenbait biltzarkide zuzenean izendatu ondoren, Musevenik biltzarrean gehiengoa izan zuen berriz ere. 1996an hauteskundeak egin ziren, eta Museveni hautatu zuten berriz ere presidente botoen %75ekin. Presidenteak hartu zituen ekonomia-neurriei esker, Ugandako ekonomiak nabarmen egin zuen gorantz, baina, hala eta guztiz ere, ugandarren erdia pobretasun-mailaren azpitik bizi zen 1998an.\nBestalde, 1986az geroztik gatazka odoltsu batek urratu zuen iparraldeko Uganda. LRA (Jainkoaren Erresistentzia Armada) taldea gobernuaren aurka aritu zen. Ugandako iparraldean zituen talde horrek baseak eta Bibliako Hamar Aginduetan oinarritutako erregimen bat ezarri nahi izan zuen, indarrez. Horretarako, jendea hil, bortxatu eta mutilatu zuten, eta umeak bahitu eta soldadu bihurtu.\nUgandako homosexualen eskubideen aldeko protesta New Yorken, 2009an\nYoweri Museveni berriz aukeratu zuten lehendakari 2006ko hauteskundeetan. Boto zenbaketaren ostean, hainbat pertsona hil ziren poliziaren eta oposizioko jarraitzaileen arteko istiluetan. Heriotzak gertatu baino lehenago, Kizza Besigye oposizioko liderrak iruzur egitea leporatu zion NRM alderdiari, emaitzak faltsutzeagatik. 2011ko urtarrilaren 26an David Kato LGBT ekintzailea hil zuten zuten Kanpalan. Haren argazkia azaroan agertu zen aldizkari batean, homosexualen aurkako kanpaina batean; Katok aldizkari haren aurkako salaketa jarria zeukan. Haren aldeko hiletetan, apaiz ebanjeliko batek homosexualitatea eta Kato bera kondenatu zituen, eta auzokideek Katoren gorpua ehorzteari uko egin zioten. Izan ere, Ugandako gizarteak eta, baita parlamentuak ere, homosexualen eskubideen aurkako jarrera daukate.\n2011ko lehendakaritzako hauteskundeetan, berriz ere Yoweri Museveni nagusitu zen, botoen %68 erdietsita. Hauteskundeetako emaitzek sortutako tentsioak bi hilabete iraun zuen gori-gori. Kizza Besigyek lanera oinez martxa antolatu zuen, herrialdeko ekonomia kaskarra eta inflazioaren hazkundea salatzeko. Poliziak negar gasekin erantzun zuen, eta bortizki oldartu zitzaion protestan ari zen jendetzari. 2014ko otsailean, indarrean sartu zen homosexualen aurkako legea; 14 urte arteko espetxe zigorrak aurreikusten zituen lege horrek, eta bizi guztiko zigorra «berrerortzen» zirenentzat. Urte bereko uztailean, ordea Konstituzioaren aurkakotzat jo zuen Ugandako Auzitegi Konstituzionalak. Ondoko urteetan, eroskeriak bete-betean zipriztindu zuen presidentea, eta, besteak beste, jendearen botoa erostea leporatu zioten NRM alderdiari. 2016ko hauteskundeetan ere, Kizza Besigye izan zen Museveniren aurkari nagusia. Hain zuzen, Besigye hiru aldiz atxilotu zuten hauteskunde-astean, eta liskarrak izan ziren haren jarraitzaileen eta poliziaren artean. Bozetan, Yoweri Museveni atera zen garaile.\nErrepublika presidentzialista da. Errepublikako presidentea estatuburu eta gobernuburu da. Bozketa zuzenaren bitartez hautatzen da, bi itzulitan, bost urteko agintaldirako. Presidentea nahi beste egon daiteke agintean, agintaldi mugarik gabe. Ganbera bakarreko parlamentua du, Nazio Biltzarra (ingelesez: National Assembly; swahiliz: Bunge la Uganda), 445 aulki dituena. Legebiltzarrerako hauteskundeak bost urtetik behin izaten dira.\nUgandako eskualdeak (barrutien arteko mugak 2006koak dira)\n2019ko uztailaren batetik, hiriburua (*) eta 134 barrutitan dago banaturik Ugandako lurraldea: Abim, Adjumani, Agago, Alebtong, Amolatar, Amudat, Amuria, Amuru, Apac, Arua, Budaka, Bududa, Bugiri, Bugweri, Buhweju, Buikwe, Bukedea, Bukomansimbi, Bukwa, Bulambuli, Buliisa, Bundibugyo, Bunyangabu, Bushenyi, Busia, Butaleja, Butambala, Butebo, Buvuma, Buyende, Dokolo, Gomba, Gulu, Hoima, Ibanda, Iganga, Isingiro, Jinja, Kaabong, Kabale, Kabarole, Kaberamaido, Kagadi, Kakumiro, Kalangala, Kaliro, Kalungu, Kampala*, Kamuli, Kamwenge, Kanungu, Kapchorwa, Kapelebyong, Karenga, Kasanda, Kasese, Katakwi, Kayunga, Kazo, Kibaale, Kiboga, Kibuku, Kibuube, Kiruhura, Kiryandongo, Kisoro, Kitagwenda, Kitgum, Koboko, Kole, Kotido, Kumi, Kwania, Kween, Kyankwanzi, Kyegegwa, Kyenjojo, Kyotera, Lamwo, Lira, Lusot, Luuka, Luwero, Lwengo, Lyantonde, Madi-Okollo, Manafwa, Maracha, Masaka, Masindi, Mayuge, Mbale, Mbarara, Mitooma, Mityana, Moroto, Moyo, Mpigi, Mubende, Mukono, Nabilatuk, Nakapiripirit, Nakaseke, Nakasongola, Namayingo, Namisindwa, Namutumba, Napak, Nebbi, Ngora, Ntoroko, Ntungamo, Nwoya, Obongi, Omoro, Otuke, Oyam, Pader, Pakwach, Pallisa, Rakai, Rubanda, Rubirizi, Rukiga, Rukungiri, Rwampara, Sembabule, Serere, Sheema, Sironko, Soroti, Tororo, Wakiso, Yumbe eta Zombo. Barrutiak lau eskualde administratibotan daude antolaturik: Erdialdekoa, Mendebaldekoa, Ekialdekoa, and Iparraldekoa.\n2016an 41.487.965 biztanle zituen. Adineka, honela dago banaturik biztanleria: 0-14 urte bitartekoak %47,8 dira, 15-24 urte bitartekoak %21, 25-54 urte bitartekoak %26,5, 55-64 urte bitartekoak %2,6 eta 65 urtetik gorakoak %2. Jende gehiena erdialdean eta hegoaldean bizi da, Victoria eta Albert aintziren bazterretan batez ere. Biztanleen %23 baino ez da hirietan bizi. Jaiotza- eta heriotza-tasak oso handiak dira, eta bizi itxaropena arrunt apala da: 56,3 urtekoa da (54,8 urtekoa gizonezkoena eta 57,8 urtekoa emakumezkoena; 2018ko zenbatespenak).\nBerrogei etnia inguru daude; garrantzitsuenak hauek dira: baganda (%17), ankole (%8), basoga (%8), iteso (%8), bakiga (%7), lango (%6), rwanda (%6), bagisu (%5), acholi (%5), lugbara (%4), batoro (%3), bunyoro (%3), alur (%2), bagwere (%2), bakonjo (%2), jopodhola edo badama (%2), karamojong (%2) eta rundi (%2). Ez afrikarrak %1 dira.\nHizkuntza bantu eta nilotikoak mintzatzen dira. Hizkuntza bantuak erabiltzen dituzte baganda, basoga, nioro eta nkole etnietakoek, eta hizkuntza nilotikoak acholi, lango eta karamojong herrietakoek. Nolanahi ere, mintzairarik zabalduena luganda da, eta ingelesa eta swahilia dira elkar ulertzeko erabilienak.\nProtestanteak %33 dira, katolikoak %33, erlijio tradizionalen jarraitzaileak %18 eta musulmanak %16.\nKafe-sailak hego-mendebaldeko Ugandan\nHerrialdearen gorabehera politikoek berez ahula den ekonomiaren garapena eragotzi dute, eta nazioarteko erakundeen laguntza behar-beharrezkoa du Ugandak aurrera egiteko. Yoweri Museveni presidentearen gobernua saiatu zen Nazioarteko Diru Funtsaren aginduak betetzen, eta gutxitu zuen funtzionario eta soldadu kopurua. Hala, inflazioa, 1980-1988 bitartean %100era iritsi zena, %10era jaitsi zen 1995ean, eta hazkunde tasa %7ra iritsi zen. 2004an, adibidez, BPGa 300 dolarrekoa zen, 1980ko hamarkadakoa baino askoz handiagoa, baina Saharaz hegoaldeko Afrikakoaren batezbestekoaren erdia zen artean.\nNekazaritzak langileen %72 eta BPGaren %28,2 hartzen zituen 2017an. Kotoia, tea, tabakoa, manioka eta, batez ere, kafea dira lantzen diren gai nagusiak. Kobrea zen Ugandako mea-baliabide nagusia, baina Kilembeko meatokia 1979an itxi zen. Industria lurraldeko lehengaiak eraldatzera bideratua da gehienbat: kafe, te eta tabako-fabrikak, azukre-findegia, haragi-kontserba, zurgintza, larrugintza, kotoigintza, xaboigintza. Zementu-fabrikak, ehundegiak eta altzairu- eta kobre-findegiak ere badira.\nLantegi gehienak Jinjan eta Kampalan daude. Hala eta guztiz ere, gehienak zahartuta daude, eta 1990. urtetik aurrera berrikuntza-lanak egiten hasi ziren. Hotel berri asko eraiki dira garai batean garrantzizkoa zen turismoa indartzeko asmoz. Kanpoko merkataritza defizitarioa da guztiz. Esportazio gehienak Kenya (%17,7), Arabiar Emirerri Batuak (%16,7), Kongoko Errepublika Demokratikoa (%6.6), Rwanda (%6.1) eta Italiara (%4.8) egiten dira; inportazioek, berriz, Txina (%17,4), India (%13,4), Arabiar Emirerri Batuak (%12,2), Kenya (%7,9), Japonia (%6,4), Saudi Arabia (%6,3) Indonesia (%4.4) eta Hego Afrikan (%4,1) dute jatorria.\n↑ "The National Population and Housing Census 2014 – Main Report". Uganda Bureau of Statistics, ubos.org (Noiz kontsultatua: 2019-6-22).\n↑ a b Gartzia Badiola, Ander. Hegemonia hausteko bidean. Berria egunkaria, 2016ko otsailak 18, CC BY-SA 4.0, berria.eus (Noiz kontsultatua: 2019-06-23).\n↑ Ekintzaile homosexual bat hil dute Ugandan. Berria egunkaria, 2011ko urtarrilak 28, CC BY-SA 4.0, berria.eus (Noiz kontsultatua: 2019-06-23).\n↑ Irazustabarrena, Nagore. Afrikan beltz, Europan zuri. Argia astekaria, 2013ko ekainak 30, CC BY-SA 3.0, argia.eus (Noiz kontsultatua: 2019-06-23).\n↑ Homosexualen kontrako legea, indarrean Ugandan. Berria egunkaria, 2014ko otsailak 25, CC BY-SA 4.0, berria.eus (Noiz kontsultatua: 2019-06-23).\n↑ Konstituzioaren aurkakotzat jo dute homosexualen kontrako legea Ugandan. Berria egunkaria, 2014ko abuztuak 1, CC BY-SA 4.0, berria.eus (Noiz kontsultatua: 2019-06-23).\n↑ Musevenik aurrea hartu dio oposizioko hautagaiari Ugandako bozetan. Berria egunkaria, 2016ko otsailak 20, CC BY-SA 4.0, berria.eus (Noiz kontsultatua: 2019-06-23).\n↑ a b c d Uganda. in: CIA World Factbook. cia.gov (Noiz kontsultatua: 2019-6-22).\n↑ a b Uganda. in: Berria Estilo Liburua. berria.eus (Noiz kontsultatua: 2019-6-23).\n↑ National Population and Housing Census 2014 – Main Report. ubos.org (Noiz kontsultatua: 2019-06-23).\n(Ingelesez) Ugandako gobernuaren webgunea, statehouse.go.ug\nAzken aldaketa 3 iraila 2021(e)an, 20:07(e)tan\nOrriaren azken aldaketa: 3 iraila 2021, 20:07.


Jon Mirande, hil zenetik, modan egon da gutartean. Duela zortzi urte Eguzkitzak eta Peilhenek argitara zuten bere obra poetikoa eta hitz-lauzkoa. Bi urte berantago Joxe Azurmendik "Mirande eta kristautasuna" delako liburuan azterkatu eta interpretatzen zuen Miranderen ideiologia. 1.979.ean "Hordago" argitaletxeak "Igela" kazeta, Mirande eta Peilhenek egina, plazaratzen zuen.\nAurten Luis Mari Muxikak bi liburu eman du argitara Miranderen olerkigintza ikertzen Haranburu Altunaren argitaletxean. Ez dira, ordea, azaldu diren bakarrak. Patxi Urkizuk "Gauaz parke batean" izeneko liburuan (ELKAR) hamazortzi ipuin berrargitara ditu. Hauetarik hamasei GEROk publikatu antologian izanik ere, bi "Euzko Gogoa" kazetan eta "Hegatsez" liburuan aurki zitezkeen xoilik. Zernahi gisaz preminazko edizioa, bestea agortu baitzen aspaldi eta lexoarraren liburuan hiztegi ttikia eta behar diren oharrak azaltzen baitira. Ipuin hauetan bederatzi ditugu jatorrizkoak eta bederatzi Mirandek itzuliak.\n"Etsipenez, Jon Txahoren memorioizunak" (ELKAR) dugu Urkizuren bigarren liburua. Iaz "Mirande Literatur-Sariketara" aurkeztua, iduriz, liburua —funtsean— Xiberoko parisino bitxi honen biografia da. Lehen pertsonan narratua Miranderi buruzko jakingarri berri frango ematen digu. Saio hau deigarri suerta dakioke irakurleari, zinez parterik ahulena, nonbait, kronika moduan agertzea dateke. Ofizinista baten bizitza gris, hits eta anonimoa, amoretsuki tratatua ere ezein ez literarioki ez baitateke aski halako nobela haundinahitsua egiteko.\nBeste bi liburu, Durangoko Azokan aurkeztuak biak, azkentzeko: Txema Larreak apailatu "Poemak. 1.950/66" (EREIN) eta Xabier Olarrak prestatu "Ene Jainko-Eidol zaharra, lur" (ELKAR). Bietan Miranderen poemak ditugu, lehena hamarren bat poema gehiago dakarrela. Bietan iturriak eta hiztegi ttikia daukagu eta Larrearen liburuan oharrake eta bibliografia apur bat ere.